Sunoko najavio početak kampanje prerade šećerne repe – AGRO VESTI by agronews.rs\nSunoko najavio početak kampanje prerade šećerne repe\nHome agro danas Sunoko najavio početak kampanje prerade šećerne repe\nSep 1, 2020 | agro danas, Agrobiznis, Aktuelno, Investicije, Kompanije, Poljoprivreda, Proizvodi, Srbija, Teme, Tržište, Usevi, Vesti\t|\nKompanija Sunoko počinje kampanju prerade šećerne repe u Proizvodnom centru Vrbas, a očekuje se da u toku kampanje bude proizvedeno oko 250.000 tona šećera. U ovogodišnjoj kampanji, sve tri Sunokove šećerane – u Vrbasu, Pećincima i Kovačici, radiće u optimalnom kapacitetu, a kako poručuju iz kompanije, očekuje se i više nego dobra sezona i pored svih izazova, posebno u toku setve i prvom delu vegetacije\n”Ove godine, uprkos okolnostima tokom marta i aprila, posejano je između 36.000 i 37.000 hektara šećerne repe, a tokom same kampanje prerade repe očekujemo natprosečne rezultate. Dobrom organizacijom i edukacijama koje je sprovodio tim našeg sirovinskog sektora pod okriljem Istraživačko-razvojnog centra Sunoko koji je u osnivanju, uspeli smo da zajedno sa našim proizvođačima unapredimo pre svega zaštitu od bolesti lista koja je ove godine daleko efikasnija u odnosu na ranije godine“, izjavio je Slobodan Košutić, direktor kompanije Sunoko.\nGovoreći o uslovima ugovaranja proizvodnje šećerne repe, istakao je da su oni za 2021. godinu i pored izazova na tržištu šećera, povoljniji u odnosu na ugovor za 2020. godinu. ”Želimo da pružimo punu podršku poljoprivrednim proizvođačima da se što pre opredele za ovu proizvodnju i na vreme započnu sve aktivnosti vezane za uspešnu proizvodnju šećerne repe. Osnovna cena od 34 evra po toni plative repe sa bonusom za proizvođače koji ostvaruju natprosečnu digestiju, ostaju nepromenjeni u odnosu na ugovor iz 2020. Dodatak u odnosu na prethodni ugovor je bonus u visini polovine vrednosti preuzetog semena za zasnivanje ugovorene proizvodnje“, dodao je Košutić.\nPored finansijskih uslova, kompanija Sunoko proizvođačima obezbeđuje i najkvalitetnije repromaterijale po povoljnijim uslovima na tržištu i mogućnost avansnog finansiranja proizvodnje. Takođe, za male proizvođače obezbeđena je pomoć u vađenju šećerne repe.\nZa konkurentnost na svetskom tržištu neophodno povećanje prinosa\nKompanija Sunoko, članica MK Group, sa svoja tri proizvodna centra najefikasniji je proizvođač šećera u jugoistočnoj Evropi sa godišnjim izvozom od 150.000 tona. Izvozna tržišta su najvećim delom zemlje u regionu, navodi se u saopštenju ove kompanije.\nTags: kampanja šećerne repePoljoprivredasunokousevi


Nevladine organizacije: MUP da zabrani negiranje genocida u sali GO Novi Beograd - Društvo - Dnevni list Danas\nPočetna » Društvo » Nevladine organizacije: MUP da zabrani negiranje genocida u sali GO Novi Beograd\n2Piše: Beta 20. februara 2020. 17.46 Izmenjeno: 17.47\nU saopštenju Inicijative mladih za ljudska prava, Fonda za humanitarno pravo, Žena u crnom i foruma ZFD Zapadni Balkan navodi se da „Zakon o javnom okupljanju izričito propisuje da okupljanje nije dozvoljeno kada su ciljevi okupljanja usmereni na kršenje ljudskih i manjinskih sloboda i prava drugih, odnosno na izazivanje ili podsticanje rasne, nacionalne, verske ili druge neravnopravnosti, mržnje i netrpeljivosti, kao i kada nastupi opasnost od nasilja, uništavanja imovine ili drugih oblika narušavanja javnog reda“.\nZbog toga, navodi se u saopštenju, Inicijativa mladih za ljudska prava i druge organizacije „zahtevaju da policija zabrani najavljeni skup u sali Skupštine GO Novi Beograd, kao i da okolnost da SRS kao organizator nema obavezu da prijavi skup koji se održava u zatvorenom prostoru ne abolira policiju da postupa u skladu sa svojim zakonskim obavezama i onemogući skup koji za cilj ima raspirivanje mržnje i netrpeljivosti“.\n„Ne čudi nas gostoprimstvo i odluka Aleksandra Šapića i Opštine Novi Beograd da svojim partnerima iz SRS obezbede prostor za negiranje srebreničkog genocida. To je očekivano, imajući u vidu da se na mestu zamenika predsednika ove opštine nalazi Svetozar Andrić protiv koga je FHP 2. marta 2018. godine podneo krivičnu prijavu Tužilaštvu za ratne zločine Srbije“, navodi se u saopštenju.\nKako se navodi u saopštenju „nakon promocije 5. februara ove godine u Opštini Stari Grad dogodio se napad na aktivistkinje i aktiviste pomenutih organizacija pri čemu je izostala blagovremena osuda i reakcija nadležnih organa prvenstveno na negiranje genocida, a zatim i na nasilje nad mirovnim aktivistkinjama i aktivistima“.\nMUP, nevladine organizacije, Vojislav ŠešeljBeograd\nOrganizacije civilnog društva osudile govor mržnje uperen prema televizijama N1 i Nova S\n20. februara 2020. u 18.21\nNe mirišem Šešelja ali genocida nije bilo i to se polako pokazuje. Hoće li kada istina bude 100% objavljena te tkzv nevaladine organizacije da idu u zatvor za izdaju zemlje?\n20. februara 2020. u 18.30\nVise ste smesni sa ovakvim naslovima.Odnosno,smesni ste sto pokusavate da date znacaj nekakvim osobama koje pokusavaju da na ovaj nacin sebi pridaju znacaj.Bolje je da svoju energiju usmerite na trenutnu vlast i njihove afere isl.


05.03.2021 / 13:10 KORONAVIRUS - Pahor sa Predsjedništvom\nČlanovi Predsjedništva Bosne i Hercegovine su danas u Sarajevu s predsjednikom Republike Slovenije Borutom Pahorom, koji boravi u radnoj posjeti BiH, razgovarali o pandemiji koronavirusa, problemu migracija, putu BiH ka Evropskoj uniji, te o samitu Brdo-Brioni koji bi trebao biti održan u Sloveniji.\nNa pres-konferenciji nakon sastanka je kazao da su bilateralni odnosi BiH i Slovenije dobri i da nema velikih otvorenih pitanja. Dodao je da je Slovenija značajan partner BiH u pogledu procesa proširenja Evropske unije i podrške našem putu.\n- Zahvalan sam predsjedniku što nam je donio jednu važnu vijest, a to je da je Slovenija odlučila da donira Bosni i Hercegovini 4.800 doza vakcina AstraZeneca, kao podršku u ovako teškim trenucima. Cijenimo napore koje su uložili predsjednik i Vlada Slovenije, jer znamo da su sve zemlje izložene problemima u vezi s vakcinama i u tom pogledu iskazana pomoć nam je veoma važna - kazao je predsjedavajući Dodik.\nPojasnio je da će vakcine biti podjeljene po kriteriju koji je važio do sada na cijelu BiH - RS, Federaciju BiH i Brčko Distrikt.\n- Činjenica je da naša ekonomija zavisi od ekonomije EU. Mi smo najveći ekonomski patrneri. Slovenija je u tome peta u rangu naših vanjskotrgovinskih partnera. Imamo dobre bilanse i mislimo da takav razvoj treba da nastavimo – naveo je Dodik.\nKazao je da bi situacija s vakcinama u „koje se svi uzdamo preko globalnog sistema nabavke, trebalo u dogledno vrijeme da se normalizuje i da se da šansa svakoj zemlji da provede vakcinaciju onako kako je i planirala“.\nDodik kaže da su predsjednika Slovenije upoznali s činjenicom da migranti koriste BiH kao tranzitnu zemlju i da značajan broj njih ostaje ovdje zato što su „sve žešće i sve tvrđe linije ulaska za njih u zapadnu Evropu“.\nDodik je istaknuo da BiH to pitanje ne može rješavati samostalo, te da ono mora biti rješavano i sa zemljama zapadne Evrope i sa EU u cjelini.\nRazgovarano je i o samitu Brdo-Brioni, za koji postoji najava i očekivanja da će biti održan krajem ovog mjeseca u Ljubiljani, u Sloveniji.\nDodik kaže da će staviti na dnevni red sva pitanja o kojima je i danas razgovarano, a u okviru toga jedno od najvažnijih pitanja je proširenje EU i prespektive tog proširenja za BiH, „u kojoj postoji konsenzus o tome da su evropske integracije za BiH prihvatiljiva stvar“.\n- Ali vidimo jedan zamor koji želimo da nam bude objašnjen, da imamo ako je to ikako moguće, dijalog sa EU, koja bi nam pomogla da se definiraju termini i neka prolazna vremena za neku dalju integraciju - naveo je Dodik.\nIstaknuo je podršku inicijativi predsjednika Slovenije, a to je da na jedan posebna način Evropa treba da tretira čitav ovaj region, a ne da to svede samo na pitanje tehničkog izvršavanja zahtjeva vezano za proširenje.\nPredsjedavajući Predsjedništva BiH Milorad Dodik na kraju je ocijenio da je posjeta predsjednika Slovenije za BiH važan događaj, posebno u uslovima kada malo ko putuje, i zbog toga još više cijeni njegov dolazak u Sarajevo.\nTestirana 761 osoba


Brnabićeva: Ne prihvatam ostavku Šarčevića - Sputnjik Srbija\n13:14 19.06.2019 Preuzmite kraći link\nBrnabićeva je dodala da su upravo u obrazovanju najvidljiviji rezultati sprovedenih reformi.\nOna je rekla da nema šta da zameri Šarčeviću, već da mu zahvaljuje za sve što je uradio u obrazovanju, što je bio hrabar i što se borio.\n„Ne prihvatam ostavku Šarčevića, drago mi je što je on ministar prosvete i ponosna sam što je ministar u mojoj vladi“, rekla je Brnabićeva novinarima u Parizu, gde boravi u zvaničnoj poseti, komentarišući slučaj sa krađom testa iz matematike i odlaganjem polaganja male mature.\nBrnabićeva je kazala da joj nije drago zbog svega što se desilo sa polaganjem male mature i dodala da se to dešava i u drugim zemljama — u Hrvatskoj, Velikoj Britaniji i mnogim naprednijim zemljama EU.\nPremijerka je naglasila da se postupilo najbolje što je moglo u datim okolnostima i da je problem odmah uočen, tako da je polaganje testa iz matematike pomereno samo za dan.\nŠarčević Mladen, testovi


Ministarka Živić se sastala sa direktorkom USAID-a Lisa Magno - Vesti - MINISTRIA E BUJQËSISË PYLLTARISË DHE ZHVILLIMIT RURAL\nMinistarka Živić se sastala sa direktorkom USAID-a Lisa Magno\nPriština, 05 mart 2019 – Ministarka Poljoprivrede, Šumarstva i Ruralnog Razvoja, Dijana Živić, ugostila je danas na sastanku direktorku Misije USAID-a na Kosovu, Lisa Magno, gde su razgovarale o nastavku saradnje u različitim poljoprivrednim projektima.\nMinistarka Živić je izrazila zahvalnost za podršku koju je USAID pružio tokom predhodnih godina za razvoj poljoprivrednog sektora na Kosovu i ocenila da su zajednički projekti veoma važni za ovaj sektor i ovom prilikom je izrazila spremnost za dalju saradnju o zajedničkim poljoprivrednim projektima.\nOna je informisala direktorku USAID-a o planovima i programima ministarstva za ovu godinu, koji će, prema njenim rečima, investicije koje će se izvršiti od MPŠRR uključiti i mnoge dimenzije u ovom sektoru.\nSa njene strane, direktorka USAID-a Lisa Magno čestitala je ministarki Živić na tom zadatku i izrazila zahvalnost za njenu spremnost za dalju saradnju na unapređenju poljoprivrednog sektora na Kosovu.\nOna je informisala ministarku o zajedničkim projektima USAID-a i MPŠRR-a, koji, prema njenim rečima, daju dobre rezultate i izražava spremnost za dalju saradnju.


Monodrama „Ispovest Dmitrija Karamazova“ - Istočne VESTI\nMonodrama „Ispovest Dmitrija Karamazova“\nadminNov 13, 2019Kultura0\nBiblioteka „Centar za kulturu“ Kladovo predstavlja svojoj publici monodramu „Ispovest Dmitrija Karamazova“ u izvođenju Nebojše Dugalića.\nIspovest Dmitrija Karamazova predstavlja monodramsku adaptaciju dela romana F.M Dostojevskog u kome Dmitrij Karamazov, neposredno pred svoj sunovrat, u izmišljenom dijalogu s bratom Aljošom razmenjuje misli o izdaji, niskosti i dužnosti.\nKaramazom odlučuje da svoj očaj kaže bratu Aljoši, njegovom „angelu na zemlji“, i da ga, iz bezizlaza zamoli za nemoguće – da od oca ište pomoć u novcu.\nTo je situacioni okvir događaja u kome se ispreda priča o mrtvom čvoru njihovih sudbina u koji su se nerazmrsivo zapleli i Dmitrij i otac i Ivan i Katarina Ivanovna i Grušenjka i svi oko njih, a Dmitrij Karamazov je onaj iz koga se ta nerazmrsivost izvija u vapaj da se razreši nerazrešivo …\n„Nebojša Dugalić svoj nepresušni glumački talenat donosi raznovrsnim glumačkim izrazom tumačeći veliki broj različitih uloga uz neverovatnu mogućnost glumačkog preobražaja. Besprekorno tačno i strpljivo izgrađeni likovi Nebojše Dugalića prikazuju nam magiju glume u koju je glumac ugradio svoju individualnost i bogat glumački talenat pronalazeći suštinu u svakoj svojoj ulozi. Posedujući posebnu stvaralačku fantaziju i moć, likovi koje tumači su posebna umetnička dela izuzetne estetike i suverene stvaralačke kreativnosti.“\nPetak, 15. novembar 2019. u 19 časova – Galerija biblioteke u Kladovu.\nPrethodni članakOkružno takmičenje učenika i učenica srednjih škola u košarci i basketu 3x3 Sledeći članakU petak predstava za decu „Ivica i Marica“


RTS :: Za dve nedelje više od 1.000 prijava za Beogradski maraton\nAtletika Za dve nedelje više od 1.000 prijava za Beogradski maraton\nutorak, 08. okt 2019, 14:50 -> 14:56\nZa dve nedelje više od 1.000 prijava za Beogradski maraton\nViše od 1.000 trkača iz rekordnih 35 zemalja prijavilo se za nastup na Beogradskom maratonu, samo dve nedelje otkad su otvorene prijave, saopšteno je iz tog preduzeća. Iako se maraton održava u aprilu naredne godine, za njega vlada veliko interesovanje.\n"Učestvovanje na Beogradskom maratonu postalo je cilj i inspiracija za mnoge pripadnike trkačkog pokreta iz zemlje i sveta. Činjenica da je za ovaj period prijavljen rekordan broj od preko 1.000 učesnika iz takođe rekordnih 35 zemalja sveta - pokazatelj je daljeg razvoja Beogradskog maratona i naših višedecenijskih napora da razvijamo i unapređujemo trkački pokret kao pokret zdravlja u Srbiji i regionu", izjavio je Dejan Nikolić, direktor Beogradskog maratona.\nPrema njegovim rečima, očekuje se da će uz podršku grada Beograda, Ministarstva unutrašnjih poslova, Turističke organizacije Beograda i drugih značajnih partnera i sponzora, 33. Beogradski maraton podići na još viši organizacioni i programski nivo i tako stvoriti kvalitetne uslove za učešće što većeg broja domaćih i stranih trkača, kao i za dalji razvoj ovog najznačajnijeg tradicionalnog međunarodnog sportskog događaja u Srbiji.\nBeogradski maraton, 33. po redu, održaće se 26. aprila 2020. godine.


ponedeljak - 11.09.2017\nVeliki broj najproblematičnijih uskolisnih i širokolisnih korova se najefikasnije suzbija upravo na strništu. Prisutni korovi tokom leta na strništima ne predstavljaju tako veliki problem jer ne ugrožavaju gajenu biljku koja u tom periodu nije zasejana. Međutim, korovi tokom leta završavaju svoj generativni ciklus i ostavljaju seme koje moramo da suzbijemo naredne godine u usevima koje ćemo posejati. Njihova brojnost može biti jako velika i iz tog razloga je najefikasnije i najjeftinije suzbijanje korova tokom leta na strništima. Pored jednogodišnjih semenskih korova, na ovaj način se vrlo efikasno suzbijaju višegodišnji korovi, kao što je sirak rizomski, palamida, pirevina, zubača itd.


Veciti od prodaje fudbalera zaradili 150 miliona evra, a para nema!\nNaše najveće interesovanje u ovom trenutku ide ka menadžerima prodatih sportista - navodi izvor "Novosti" blizak istrazi\nNAJVEĆE zloupotrebe u fudbalskim klubovima Crvena zvezda i Partizan pronađene su u kupoprodaji fudbalera ovih timova - saznaju "Novosti". Radna grupa Uprave kriminalističke policije MUP Srbije došla je do saznanja da su oba kluba u transferima inkasirala blizu 150 miliona evra u poslednjih 10 godina.\nNe bi tu bilo ništa sumnjivo da se sada oba kluba ne nalaze u teškoj finansijskoj situaciji. Partizan je na prodaji prvotimaca u protekloj deceniji zaradio 88 miliona evra, a danas na računu nema ništa.\nBolja situacija nije ni kod crveno-belih. Od 2003. godine do danas prodali su fudbalere za 68 miliona evra. U ovom trenutku beleže gubitke od oko 40 miliona evropskih novčanica.\n- Naše najveće interesovanje u ovom trenutku ide ka menadžerima prodatih sportista - navodi izvor "Novosti" blizak istrazi. - Oni su ti koji su učestvovali u svim tim zakulisanim radnjama i pri tom uzeli dobar deo kolača od transfera. Ne zna se ni gde su klubovi potrošili pomenuti novac. Za neke prodaje prvotimaca postoji kompletna dokumentacija, ali kod nekih nema ni jednog valjanog papira.\nPored mogućih zloupotreba sa kupoprodajom prvotimaca, Partizan i Zvezda moraće da objasne i zašto nisu platili porez na ove transfere. Država je oštećena za višemilionske iznose, koji su se slili u privatne džepove.\nPredistražni postupak u ova dva srpska kluba, koji sprovodi policija u saradnji sa Tužilaštvom za organizovani kriminal, trenutno je negde na sredini, ali se očekuje da do kraja godine bude završena. Tek tada, u dogovoru sa tužiocima, biće poznato i kome se sprema hapšenje.


Letnja sezona na Kopaoniku otvorena je danas, a tokom naredna tri meseca posetioci će imati priliku da uživaju u brojnim sadržajima i vrhunskoj usluzi najvećeg hotelskog kompleksa, kao i raznovrsnim aktivnostima u prirodi od kojih će neke po prvi put biti predstavljene gostima, vodećim agencijama i medijima ovog vikenda.\n“Ulažemo velike napore da turistima ponudimo adekvatne sadržaje i problem sezonalnosti pokušavamo da prevaziđemo zajedno sa hotelijerima. Verujem da će od 10. jula kapaciteti biti popunjeni i da ćemo zajednički ostvariti rezultate dostojne ove destinacije. Ovu sezonu koristimo da pripremimo Kopaonik i druge destinacije za potpuni oporavak i već od sledeće nedelje kreću radovi na izgradnji gondole od Brzeća do Kopaonika, čime ćemo realizovati projekat od velikog značaja za čitav region”, rekao je Ljajić. Ministar je predočio i da je važno i da se Kopaonik udruži sa drugim obližnjim destinacijama, kako bi se zajedničkim snagama napravili rekordni rezultati.\nKoliko je domaći turizam važan, a posebno ove godine, svedoči i činjenica da je interesovanje gostiju veće nego prethodnih godina. “Dinamika bukiranja letnjih paketa je već sada takva da se očekuje 10 do 20 odsto više noćenja u odnosu na prošlu godinu. Na samom otvaranju letnje sezone kapaciteti hotela Grand su puni, a očekujemo dobru popunjenost i tokom narednih meseci i između 12 i 15 hiljada gostiju do kraja sezone. Atraktivnim cenama i sadržajima, uz primenu najviših standarda kada je reč o bezbednosti gostiju i zaposlenih, maksimalno smo se prilagodili domaćem tržištu, a inovativnom ponudom i konceptom sadržajnog višednevnog letnjeg odmora želimo da opravdamo reputaciju lidera i predstavimo Kopaonik još široj publici tokom letnjih meseci”, rekao je Radoš Đorđević, generalni menadžer hotela MK Resorta i hotela Grand.\n“Želim da pozovem naše građane da letuju ovde, kao što ću i ja uraditi, a tom ličnom odlukom možemo da sačuvamo radna mesta za 300 ljudi, odnosno porodica, koliko je samo MK Group zaposlila ovde na Kopaoniku”, rekao je Čadež.\nmk grupa kopaonik letnja sezona Hotel Grand


Gradjanska inicijativa SDP ocenila je danas, povodom šest meseci od ubistva njenog lidera Olivera Ivanovića, da se i pored navoda nadležnih u Beogradu i Prištini stvara utisak da se istraga o tom zločinu nije pomerila od početka.\nBetaJul 16, 2018\n“Šest meseci je prošlo od mučkog ubistva Olivera Ivanovića a mi njegovi saradnici, članovi porodice i iskreni prijatelji nismo dobili nikakvu informaciju vezanu za ubistvo. Navodno svi nešto rade, i tužilaštvo u Beogradu i tužilaštvo u Prištini, kažu saslušan je veliki broj svedoka ali nijedan detalj nam nije poznat”, piše u saopštenju.\nNavodeći da vlasti u Beogradu i Prištini kao i medjunarodna zajednica “imaju odgovornost za ubistvo najpoznatijeg lidera Sba sa Kosova i Metohije”, GI SDP je ponovio da će nastaviti da se bori za sve ono za šta se Ivanović zalagao, prvenstveno za opstanak Srba na Kosovu.\n“Poslednja informacija je bila da su istražni organi Beograda i Prištine imali sastanak, ali ni o tome nema detalja u javnosti, pa ostaje da verujemo da su razmenili sve potrebne informacije i dokumentaciju vezanu za istragu i da će možda konačno pronaći ubicu Olivera Ivanovića”, stoji u saopštenju.\nOliver Ivanović (1953-2018) ubijen je ujutro 16. januara ispred prostorija GI SDP kada je na njega pucano iz automobila u pokretu,


Putokaz - EP 2019. godine u Plavu i Andrijevici\nPrethodni članak Novljanin Saša Kulinović istrčao 170 kilometara\nSledeći članak Novi najduži let ove sezone 143.6 km!\nCrna Gora će 2019. godine biti domaćin Evropskog prvenstva u sportskom ribolovu, u disciplini Fly Fishing, odlučeno je na 38. Kongresu Svjetske sportsko ribolovne organizacije (CIPS) u Pragu,\nNavodi se da će šampionat biti održan u Plavu i Andrijevici.\nNavodi se da će šampionat okupiti više od 300 ribolovaca iz 30 država Evrope.\nPredstavnik Saveza sportskih ribolovaca Crne Gore u Skupštini Crnogorskog olimpijskog komiteta, Radule Mićović, kazao je da su počastvovani dobijanjem organuzacije tako velikog takmičenja, najvećeg za Crnu Goru u kojem će domaćini biti opštine sa sjevera.\nPrema njegovim riječima, Crnoj Gori je na Kongresu, čiji su pokrovitelji bili premijer Češke, olimpijski komitet te države i grad Prag, učinjena velika čast i dodijeljeno veliko priznanje.\n"Šampionat će najvjerovatnije biti održan krajem ljeta na Plavskom jezeru, Limu i Zlorečici u opštini Andrijevica. Koliki znacčj će to imati, najbolje govori podatak od 300 učesnika, koji će dolaziti da se upoznaju sa rijekama i treniraju na njima", kazao je Mićović u izjavi dostavljenoj agenciji MINA.


- Imam veliku i važnu vest, imali smo sastanak Ana Brnabić, Siniša Mali i ja i doneli smo odluku da građanima damo još po 20 evra u decembru. Tako da će penzioneri ta četiri meseca od septembra do decembra dobiti 100 evra na poklon od države, a da će svi ostali građani koji su se prijavili, a daćemo mogućnosti i dodatne prijave za ovih 20 evra u decembru, dobiti 50 evra - rekao je Vučić za Pink.\n- Donećemo takve mere koje će finasijski podstaći stimulaciju rađanja, kao i povećanje starosne granice za vantelesnu oplodnju na 42 godine i više. Sve što mozemo da motivisemo ljude - rekao je Vučić.\nOn je rekao da je njegov predlog da se jednokratna davanja za svako rođeno dete povećaju do 5.000 evra po detetu, kao i da se zadrže i poboljšaju i ostala prava. Vučić je za tv Pink kazao da je od resornog ministra Ratka Dmitrovića dobio predloge za izmene zakona kojima će se pomoći trudnicama i porodiljama, a predvideti i veći iznosi za decu.\n- Imaćete uvek mnogo otpora oko svega. Svi smo se ponašali neodgovorno. Napravićemo najjednostavbniji model - nešto što je izvanredno za državu i za ljude. Dobio sam ozbiljne predloge od ministra Ratka Dmitrovića, o izmenama zakona koje će olakšati trudnicama i porodiljama mnoge stvari, ali i koje predviđaju mnogo više novca za rađanje dece - i za prvo, i za drugo, i za treće... U manjim sredinama to je jako važno. Neke ljude možemo da motivišemo, bez dece mi nemamo budućnost. Moramo da razmišljamo o onima koji ostaju posle nas. Bićemo među prvima u Evropi po stopama stimulacije rađanja - najavio je predsednik.\n- Ići ćemo na 3, 4 ili 5 hiljada evra za rođeno dete, plus sva druga prava, ja ću predložiti- dodao je on.\nGovoreći o lečenju dece od retkih bolesti u inostranstvu on je naveo da se za zdravstvo izdvaja oko tri milijarde evra godišnje kao i da je mnogostruko uvećan iznos za lečenje dece. Kaže da je između 2008. i 2012. u inostranstvo poslato 420 dece, a od 2013. do 2020. - 4567 dece, što je šest puta više i podrazumeva ogroman novac. Takođe se izdvaja i za lekove za retke bolesti.\n- Mora da postoji svest da pomognemo i da se borimo, a ne da trazimo razlog i hvatamo se za formalnosti, kao što je faktura, jer majka nije morala da zna kako da je napravi - rekao je Vučić.\nUkazao je i da je zdravstvo napredovalo u značajnoj meri,kao i da su plate lekara i tehničara, medicinskih sestara u odnosu na 2010 godinu, sada uvećane više nego dvostruko.\nNavodi da danas tehničar u kovid zoni ima 79.000 dinara platu, a medicinska sestra više nego lekar specijalista 2011 godine, dok lekari specijalsti danas imaju i do 134.000.\n- Danas izdvajamo više nego ikada i brinemo o toj deci, a predstavljaju nas kao monstume - naveo je Vučić.\nOn je napomenuo i da se u Srbiji izdvaja 600 evra godišnje za zdravstveno osiguranje od prosečne plate, a da se svi leče i da to mnogo više košta.\n- Za to treba zahvaliti ne samo lekarima već i državi.\nIstiče da je Srbija uspešna zemlja i biće među prvima po stopi rasta u Evropi. Najavio je i da će to doneti rast plata i penzija i da se za penzionere sledeće godine sprema iznenađenje.\n"PENZIONERIMA TRI ISPLATE DO KRAJA GODINE" Predsednik obišao Užice i najavio novu pomoć građanima i nove puteve\nMinistar finansija i socijalnog staranja Milojko Spajić je na današnjoj konferenciji za medije izneo “Maršalov plan” za Crnu Goru koji, između ostalog, predviđa minimalnu zaradu 450 eura, i povećanje svih zarada u državi za otprilike oko 17 odsto. Sa te dve mere ministar veruje da će Crna Gora do kraja sledeće godine doći do 700 evra prosečne neto zarade. U narednoj godini, kaže, biće ukinuti doprinosi za zdravstveno osiguranje na zarade.\nDok se krajem prošlog veka u Srbiji, kao sinonim za poresku oazu uzimao Kipar, danas je situacija drugačija. Najpopularnija destinacjia naših privrednika prošle godine je bio Hong Kong, dok se na drugom mestu našao još jedan "tigar", Singapur. Odliv ka Hong Kongu iznosi 379,3 miliona evra, dok je priliv u prvih 6 meseci iznosio 510 miliona.


Web site Balinta Pastora : Mediji : Čanak traži poresku upravu\nDatum: 26. februar 2019. Izvor: Večernje novosti\nLider ligaša podneo inicijativu da se menja ustav i prošire nadležnosti predviđene za vojvodinu. Vučević: Inicijative za povećanje autonomije ne vode ka stabilnosti\nLigaši su u skupštinsku proceduru predali Predlog rezolucije o Vojvodini i Predlog zakona o finansiranju AP Vojvodine, u kojima traže i promenu Ustava u ovoj oblasti. U rezoluciji, koju su potpisali poslanici Nenad Čanak, Olena Papuga i Nada Lazić, traži se promena najvišeg pravnog akta kako bi se "vlast decentralizovala i Vojvodina ostvarila punu autonomiju". Između ostalog, u nacrtu se navodi da Vojvodina "ne sme biti svedena na položaj regiona kome će centralna vlast prenositi prava i dužnosti po nahođenju aktuelne političke većine". Predloženim zakonom o finansiranju, predviđa se i formiranje Poreske uprave Vojvodine.\nDa treba doneti zakon o finansiranju severne srpske pokrajine i omogućiti Vojvodini što više izvornih prihoda, smatra i predsednik poslaničke grupe Saveza vojvođanskih Mađara u republičkoj skupštini Balint Pastor. On, međutim, ističe da "trenutno ne vidi većinsku podršku" za promenu Ustava u delu koji se tiče autonomije Vojvodine:\n- Takva situacija je bila i 2006, pa i 2000. i u tom smislu se nije mnogo toga značajno promenilo. O toj temi treba razgovarati, ali ono što je važno i što treba učiniti jeste da se usvoji zakon o finansiranju koji je trebalo da bude donet još pre 10 godina.\nČANAK je prošle godine izazvao skandal kada je kao predsednik Odbora za evropske integracije na skup u Narodnoj skupštini pozvao poslanike skupštine u Prištini, kao i predstavnike Katalonske skupštine. Provokaciju na temu secesionizma organizovao je i kada je, u vreme nelegalnog referenduma o nezavisnosti Katalonije, ispred prostorija LSV istakao zastavu tog španskog regiona.


"JESTE LI VIDELI KOLIKI JE TO ČOVEK!?" Jokićev apel posle sjajnog srpskog NBA derbija: Pustite Bobija da igra još više!\nNikola Jokić je posle pobede koju je kao centar Denvera ostvario na gostovanju Klipersima (98:107) apelovao na stručni štab rivala da pruži veću šansu Bobanu Marjanoviću.\nU ovom svojevrsnom srpskom derbiju na startu NBA ligu, statistički posmatrano fantastična su bila oba naša košarkaša.\nNikola Jokić na zagrevanju\nJokić, koji je poveo tim ka trijumfu trojkom koju je postigao pri zaostatku od 94:90, pojasnio je da je sjajna završnica Nagetsa bila "dogovorena stvar".\n"Mislim da se to desilo tri i po minuta pre kraja, kada je Trej (Lajls) rekao 'Hajde da damo sve od sebe'. To smo i učinili. Baš smo dobro odigrali u finišu, naročito u odbrani", istakao je naš 23-godišnji košarkaš.\nJOKIĆ I BOBI, REAKCIJE NA BRAVURE ONOG DRUGOG Od udaranja po parketu zbog nerviranja, do "pustite me u igru!" /VIDEO/\nKad Bogdan Bogdanović izaće na parket u Sakramentu i šutne osam trojki u nizu BEZ PROMAŠAJA /VIDEO/\nNOVI TIM, NOVA FRIZURA, STARI NEMANJA Bjelica zablistao na takmičarskom debiju u dresu Kingsa /VIDEO/\nUpitan šta misli o sjajnoj partiji Marjanovića, koji je propisno namučio Nagetse, nije štedeo reči hvale:\nBoban Marjanović na meču sa Nagetsima na startu NBA sezone\n"Jeste li videli koliki je to čovek? Veliki je, talenatovan, "meke ruke". Razume igru. On nije samo neki gorostas koji prosto zakucava loptu, već razume košarku. Mislim da ako bude dobio veću šansu, celom svetu će pokazati šta sve ume da izvede", naglasio je Nikola Jokić.\nKad Flojd Mejveder gleda SRPSKI NBA DERBI, a zbog Bobijevog zakucavanja unesu merdevine na teren\nMAJSTORI KOŠARKE Veterani i novajlije: Ovi momci su obeležili prvu pravu takmičarsku NBA noć /VIDEO/\nZa razliku od “običnog”naroda koji čeka u redu, NBA igrači su brzo odrađivali testove na korona virus. Na prvi pogled, čini se da su bili povlašćeni, što je podiglo okromnu prašinu u SAD.\nBlistava partija Nikole Jokića u pobedi Denvera nad Bulsima u Čikagu (135:102) bila je obeležena ne samo njegovim bravurama na parketu, već i sjajnom podrškom koju je imao sa tribina.\nRIVALI JOKIĆA I BJELICE Svi su pobedili i prošli dalje, Bogdan i Bobi nisu mogli da im pomognu\nTri od poslednja četiri mesta u nikad neizvesnoj borbi za NBA plej-of na Zapadu zauzeli su košarkaši San Antonija, Nju Orleansa i Oklahome.\nMOŽDA SU RAZUMELI, ALI NIŠTA NISU SHVATILI! Ameri provalili da SRBI I INAT uvek idu u paketu - Jokić, Bogdanović i Bjelica im OBJASNILI šta to uopšte znači!\n“Proradio srpski inat”. Ovu rečinicu čuli smo mali milion pita, a čuli su je i ljudi širom sveta.\nKOMIČNI JOKIĆ I AMERIČKO - SRPSKE "ŠUGE" NAGETSA Ko ne igra po Džokerovim pravilima, dobije po ONOJ STVARI /VIDEO/\nJoš uvek je opuštena atmosfera u redovima Denver Nagetsa, ima dovoljno vremena do početka sezone te Majkl Meloun u trening može da uvrsti i neke zabavnije vežbe.


Radojičić: Grad će podržati sportske klubove, a u planu i gradnja dvije dovorane – Novosti Plus\nRadojičić: Grad će podržati sportske klubove, a u planu i gradnja dvije dovorane\nGradonačelnik Banjaluke Igor Radojičić rekao je večeras da Grad Banjaluka ima namjeru da podrži sportske klubove i da je podrška kolektivima koji treniraju u dvorani “Borik” samo dio te podrške.\nRadojičić, koji je u Banjaluci prisustvovao potpisivanju ugovora sedam sportskih kolektiva iz Banjaluke o korištenju prostora u Sportskoj dvorani “Borik” pod posebnim uslovima, rekao je novinarima da je ovo samo jedan dio podrške koju Grad Banjaluka pruža sportistima.\n“Ovo je samo jedan detalj u ukupnoj slici. Naša namjera je da podržimo sportske klubove. Detalj, po detalj, svi oni koji treniraju u `Boriku` ili `Obilićevu` mogu vidjeti da se dobija nova energija u Boriku”, istakao je Radojičić.\nOn je istakao da sportski centar dobija nove uslove i najavio da je planirana igradnja još dvije dvorane, na Starčevici i Laušu.\n“To će značiti rasterećenje svim klubovima, posebno u špic terminima”, zaključio je Radojičić.\nDirektor Sportskog centra “Borik” Nenad Talić rekao je da će klubovi imati simbolične uslove po kojima će mjesečno prostorije plaćati između 20 i 30 KM, ističući da sve ovo ne bi bilo moguće bez podrške Gradske uprave Banjaluke.\nUgovore sa Sportskim centrom “Borik” potpisali su predstavnici Rukometnog kluba “Borac”, Ženskog rukometnog kluba “Borac”, Košarkaškog kluba “Borac”, Ženskog košarkaškog kluba “Orlovi”, Odbojkaškog kluba “Borac”, Univerzitetskog odbojkaškog kluba “BL Volej” i Košarkaškog kluba invalida “Vrbas”.\n← Na UKC RS izvedena savremena operacija tumora debelog crijeva\nHOROSKOP – Četvrtak 06. februar →


NEVENA A.D. u restrukturiranju - Leskovac - Hemija, higijenska oprema, Dečija kozmetika | Sve kompanije u Srbiji\nNEVENA A.D. u restrukturiranju\npreparati za licnu higijenu\nNEVENA HEMIJSKA INDUSTRIJA\nNevena ÀD, Leskovac je vodeća srpska kozmetička kompanija sa 50-godišnjom tradicijom u proizvodnji i prodaji higijenskih i kozmetičkih proizvoda. Nevenina proizvodna lista obuhvata:\n-Sredstva za higijenu usne duplje\n-Sredstva za kosu\n-Kozmetiku za lice i telo\n-Sredstva za negu nogu i noktiju\nFirma neprekidno proširuje svoj udeo na tržištu i zauzima ključne pozicije na domaćem tržištu, kao i na medjunarodnom tržištu,a posebno u zemljama bivše Jugoslavije. Trgovačka marka Kosili i Dikla i druge, dobro su poznate i tražene kao optimalna kombinacija dobrog kvaliteta i atraktivne cene u svojoj klasi i uspešno konkurišu potvrdjenim svetskim markama.\nNevena je jedinstvena srpska kozmetička kompanija, koja obezbedjuje svojim poslovnim partnerima i korisnicima izuzetno širok proizvodni asortiman, koji pokriva sve kozmetičke tržišne segmente.\nNevena poseduje sertifikat o uvodjenju kvaliteta – ISO 9001.\nPoslednjih godinaNevena posvećuje pažnju na neprekidna poboljšanja, prateći izbliza zahteve\nsvojih dobro informisanih klijenata, kao i svih promena u vezi sa zakonodavstvom, kako u Srbiji\ntako i Evropskoj Uniji. Kompanija investira u nove mašine, edukaciju personala, poboljšanje\nmikroklime u radnoj sredini.\nKrajnji cilj rukovodstva je proizvodnja savremenih inovativnih kozmetičkih proizvoda postojanog kvaliteta i bezopasnih po ljudsko zdravlje.


06:0714 Nisan 2021\nBiH nema državno ministarstvo zdravstva, te nema ni centralnu evidenciju o osobama koje su vakcinisane protiv koronavirusa\nIz tog razloga neki od onih koji su se vakcinisali u Srbiji napravili su Facebook grupu "Građani BiH vakcinisani u Srbiji" koja trenutno broji oko 1.100 članova. Navode da žele okupiti što više građana BiH koji su se vakcinisali u Srbiji sa ciljem priznavanja, odnosno evidentiranja te vakcinacije u BiH. Dodaju i da će uputiti dopis relevantnim institucijama BiH kako bi regulisali svoju vakcinaciju i ostvarili ista prava kao i građani koji budu vakcinisani u BiH.\n- U RS-u u potpunosti vakcinisano oko 10.000 osoba -\n- Prve doze u FBiH primilo više od 15.000 osoba -\n"Ukupno je distribuirano više od 34.000 doza vakcina, a do petka (9. parila, op.a.) je potrošeno više od 15.000 doza vakcina", rekla je Maja Kojović, stručna saradnica za odnose s javnošću Zavoda za javno zdravstvo Federacije BiH.\n"Izuzetno smo zadovoljni procesom vakcinacije i odzivom. U nekim od manjih kantona završena je vakcinacija prve i druge prioritetne grupe, a u većim kantonima prve grupe, odnosno zdravstvenih radnika i prelazi se na drugu grupu", kazala je Maja Kojović.\n- Brčko distrikt pokrenuo i direktnu nabavku -\n"Prve doze smo dobili krajem marta, 1.170 vakcina Pfizer, 700 doza AstraZeneca i 1.000 doza kineskih vakcina iz donacije Republike Turske", kazao je Šadić.\n"Pokrenuli smo vakcinaciju lica starijih od 75 godina i lica od 65 godina sa hroničnim oboljenjima", izjavio je Šadić i dodao da je za narednu srijedu zakazan početak revakcinacije zdravstvenih radnika.\n"Brčko distrikt BiH pokrenuo je i postupak direktnih nabavki i komuniciramo sa veledrogerijom i proizvođačima, govorim o kineskim i ruskim vakcinama, za šta smo iskazali interes za po 20.000 doza i, ukoliko se isporuči COVAX mehanizam u kompletu, imali bismo neophodne doze za kompletnu planiranu imunizaciju", rekao je Šabić.


Manipulacijom protiv rešenja za jezero “Palić” – Zeleni Subotice\nZeleni Subotice smatraju da je preduslov za bolji kvalitet jezera izgradnja kanalizacione mreže, a početak izgradnje planiran je u toku ove godine u naselju Palić kao i Vikend naselju oko samog jezera. To je imperativ koji će po prvi put doneti konkretne i pozitivne rezultate kada je u pitanju kvalitet vode jezera Palić.\nS tim u vezi, podsećamo na činjenicu da su loše projektovanje jednog dela postrojenja (2005-2009.) i minimalna, nedovoljna ulaganja za održavanje sistema nakon puštanja postrojenja u rad 2009. godine, dovela do toga da se grad trenutno suočava sa problemima u funkcionisanju Postrojenja za prečišćavanje otpadnih voda, gde se za potrebe rekonstrukcije, ove godine izdvaja 50 miliona dinara.\nIzvlačenjem iz konteksta, PSG “zaboravlja” na istorijat problema, a odgovornost prebacuje na aktuelnu vlast.\nDeo preuzet sa sajta: www.subotica.com\nPrevious Post: Nova inicijativa Zelenih Subotice\nNext Post: Nastavljamo da pomažemo organizaciju “Čepom do osmeha”


OPĆINSKI NAČELNIK PRIMIO PREDSTAVNICE UDRUŽENJA „RODITELJI ZA RODITELJE“ JABLANICA\nOpćinski načelnik Damir Šabanović, u utorak 1. juna 2021. godine, održao je sastanak sa predstavnicama novoformiranog udruženja „Roditelji za roditelje“ Jablanica i tom prilikom članice udruženja su Općinskog načelnika i saradnike, upoznale sa fokusom svog djelovanja, vizijom te projektima koje namjeravaju realizirati. Sastanku je prisustvovao i lokalni koordinator projekta “Podrška mladima u lokalnim zajednicama u Bosni i Hercegovini. Udruženje roditelja je nastalo u sklopu projekta: “Podrška mladima u lokalnim zajednicama u Bosni i Hercegovini. Projekat finansijski podržava Vlada Ujedinjenog kraljevstva a implementira međunarodna oganizacija za migacije (IOM), misija u Bosni i Hercegovini“.\nJedan od primarnih zadataka ovog udruženja je formiranje Centra za razvoj inkluzivnih praksi Jablanica (CRIP) koji bi imao sa cilj: „ promoviranje većeg stepena ostvarivanja prava djece i omladine sa smetnjama i teškoćama u rastu i razvoju, njihove socijalizacije i integracije u zajednicu na principima jednakih mogućnosti i pripreme za inkluzivno obrazovanje ili povećanje samostalnosti i vještina u skladu sa njihovim mogućnostima“.


Amerika neće nasamariti Rusiju - 15.09.2015, Sputnik Srbija\nAmerika neće nasamariti Rusiju\nBombardovanje Libije i eventualno svrgavanje Muamera Gadafija bila je lekcija za Rusiju, i Moskva neće dozvoliti da Sirija sada padne u ruke SAD, javlja iranska... 15.09.2015, Sputnik Srbija\n23:00 15.09.2015 (Osveženo: 16:19 05.10.2015)\nBombardovanje Libije i eventualno svrgavanje Muamera Gadafija bila je lekcija za Rusiju, i Moskva neće dozvoliti da Sirija sada padne u ruke SAD, javlja iranska televizija.\nRusija shvata da je sirijska vlast na čelu sa Bašarom el Asadom i njegovom vojskom trenutno najbolja svetska opklada za pobedu nad Islamskom državom i za donošenje stabilnosti na Bliski istok, tvrdi Brajan Beker, nacionalni koordinator koalicije „Odgovor“ grupe.\nSirija je bila dugogodišnji ruski saveznik, sa svojim političkim i ekonomskim odnosima koji traju već decenijama. I Rusija i Kina su se uzdržale od glasa po pitanju Libije, dozvoljavajući SAD, Britaniji i Francuskoj da proguraju ideju da Gadafi mora da ide. To je, zauzvrat, dovelo Libiju u stanje nepovratnog haosa.\nGreška napravljena u vezi sa Libijom naterala je Rusiju da shvati značaj očuvanja Asada na vlasti. Samo je Asad u stanju da drži zemlju pod kontrolom, sprečavajući ID da preuzme čitav region, rekao je Beker.\n„Kada pogledate šta se dešava u Siriji, jasno se vidi da su ruske vlasti u pravu i da su vlada Bašara el Asada u Siriji i sirijske narodne armije najefikasnije snage u borbi protiv ID“, rekao je analitičar, a prenosi iranska televizija.\n„Ako SAD zaista smatra ID egzistencijalnom pretnjom, zašto onda ne bi američke vlasti podržale Asada u njegovoj borbi protiv islamskih terorista? To ne bi trebalo da bude nikakva velika mudrost“, zaključio je Beker.


► VOICE: Almeks ore hiljade hektara, a otima državne njive od pančevačkih\n21.10.2018 Novi Sad\nPoljoprivrednici u Pančevu ostali su uskraćeni za najmanje 1.000 hektara državnog zemljišta jer je toliko, umesto njima, dato preduzeću Stari Tamiš, delu Sistema Almeks (Almex) koje je - kršeći zakon - gradskoj komisiji dostavilo netačne podatke o površinama koje ima u vlasništvu, piše danas Vojvođanski istraživačko-analitički centar (VOICE).\nSistem Almeks je u većinskom vlasništvu Miroslava Alekse koji, kako navodi VOICE (www.voice.org.rs), obrađuje ukupno 18.000 hektara, što ga svrstava među četiri najveća zemljoposednika u Srbiji.\n"Ovakvih slučajeva je na teritoriji Pančeva još. Ima pojedinaca, poljoprivrednika, koji su takođe prijavili manje površine da bi po osnovu prava prečeg zakupa stočarima dobili više hektara. Samo zbog Almeksa nama je na raspolaganju oko hiljadu hektara manje. Tražimo od Grada da obustavi licitaciju", kazali su za VOICE u Udruženju poljoprivrednih proizvođača "Pančevac", koje je članica Nacionalne asocijacije poljoprivrednika Srbije.\nOcenili su da su Stari Tamiš i ostali koji su davali neistinite podatke kršili zakon, ali da je pitanje i da li su u katastru zavedene sve površine koje obrađuju te firme i poljoprivrednici.\n"Namerno ili nenamerno prekršen je zakon. Lokalni čelnici obećali su da će se pozabaviti ovim problemom, a mi smo pokrenuli postupke pred nadležnim organima", kazali su u "Pančevcu".\n"Na osnovu ovih faktura porasla su u papirima stada kod pojedinih stočara, koji su na osnovu toga imali pravo na zakup više državnog zemljišta nego pre izmene pravilnika, jer od veličine stočnog fonda zavisi i broj hektara koje će stočari po pravu prečeg dobiti u zakup u svojoj, pa i drugoj katastarskoj opštini", piše VOICE.\nVOICE piše da Almeks obrađuje i u vlasništvu ima oko 18.000 hektara zemljišta i treći je najveći gazda oranica u Srbiji, ako se uzme u obzir i ono što ima u vlasništvu i što iznajmljuje.\nPetar Matijević u vlasništvu i zakupu ima najviše – 30.000 hektara, sledi Miodrag Kostić, čija MK grupa iznajmljuje i gazduje sa oko 25.000 hektara, Al Dahra iz Iriga kupila je nedavno blizu 17.000 hektara zemljišta PKB-a, pa je, ako se gleda samo vlasništvo, odmah posle "Matijevića", navodi se u članku.\n22.10.2018, 17:30h Natalija Preporuči\n"Izmena Pravilnika da broj grla dokazuju i fakturama o prodaji i kupovini"omogucava upravo ovo sto pise u naslovu.


Zbrka.com - Milan Kalinić presadio kosu - Zanimljivosti i Jet Set\nPoznati voditelj i glumac Milan Kalinić (37) podvrgao se operaciji ugradnje kose, saznaje „Alo!“. On je iskoristio medijsku pauzu da koriguje ovaj estetski problem i obavio transplantaciju vlasi u jednoj beogradskoj privatnoj klinici.\n- Milan je već duže vreme razmišljao o ovoj intervenciji, posebno kada je shvatio da vremenom njegovi zalisci postaju sve izraženiji, a kosa na temenu sve ređa.\nSupruga Sandra ga je podržala u nameri i pre dve nedelje se uputio u jednu privatnu kliniku u Beogradu, gde je obavio presađivanje kose. Veoma je zadovoljan operacijom, ali moraće da prođe neko vreme dok rezultati ne budu vidljivi - priča za „Alo!“ dobro obavešteni izbor blizak voditelju\n- Kako bi izbegao medijsku halabuku, Kalinić je odlučio da se neko vreme ne pojavljuje u javnosti. Kada izlazi iz kuće, obavezno nosi kačket, a nabavio je i veliki broj šešira kojima prikriva ožiljke od operacije.\nKada mu kosa dovoljno poraste, novu frizuru će ponosno prošetati u javnosti - zaključuje naš izvor.\nPoznati voditelj je poslednjih godina često bio na meti različitih komentara povodom njegove proređene kose. Ko je gledao šou „Operacija trijumf“ verovatno se seća otrovnih strelica kompozitora Tončija Huljića upućenih na Kalinićev račun, u kojima mu se podsmevao upravo na račun Milanovih zalisaka.\nU želji da od Milana čujemo prve utiske, kontaktirali smo sa njim, međutim, on se u toku jučerašnjeg dana nije javljao na svoj telefon.


Emisija dana – utorak, 21. april: UPITNIK (RTS 1, 20.15) - Filmitv\nEmisija dana – utorak, 21. april: UPITNIK (RTS 1, 20.15)\nI ovog utorka gledamo vanredno izdanje emisije “Upitnik” (RTS 1, 20.15), autorke i voditeljke Olivere Jovićević. Završen je najduži policijski čas od uvođenja mera za suzbijanje virusa Covid-19 i počinju promene, u skladu sa procenama stručnjaka da se situacija u vezi sa virusom korona polako smiruje.\nPROČITAJ JOŠ: OTKRIVAMO! Miloš Biković NIJE bio PLANIRAN za ulogu MARAŠA! I još TOP 10 činjenica o seriji JUŽNI VETAR koje niste znali!\nVlada postepeno ublažava ograničenja kretanja, a prva mera biće skraćenje policijskog časa za sat vremena. Penzioneri će moći u šetnju: tri puta nedeljno po pola sata i to utorkom, petkom i nedeljom, od 18 časova do 01 posle ponoći. Otvoriće se zanatske radnje, svi koji rade na otvorenom počinju da rade. Frizerski saloni, saloni lepote i teretane radiće od 27. aprila, a kafići i restorani se otvaraju između 3. i 10. maja.\nOd 4. maja bi trebalo da bude ponovo uspostavljen međugradski saobraćaj, a potom se očekuje i otvaranje tržnih i turističkih centara, hotela, banja. Saznaćete kako je i u drugim zemljama Evrope. O aktuelnoj situacijii govore epidemiolozi, lekari i drugi relevantni stručnjaci, kao i gosti iz Evrope.\nSlične temeemisijaemisija upitnikkorona virusolivera jovicevicRTSukidanje vanrednog stanjaupitnikvanredno stanje\nSerija dana – utorak, 21. april: CRNI PONEDELJAK (HBO 2, 21.55)\nFilm dana – Ponedeljak, 20. april: Mula (Cinemax HD, 13.15)


IP video nadzor - Milestone XProtect - Interconnect\nZa srednje i veće instalacije\nMilestone Milestone Interconnect™ povezuje udaljene lokacije za ekonomičan distribuiran video nadzor\nMilestone Interconnect je jedinstven koncept koji omogućava povezivanje svih XProtect® softvera za video menadžment, Milestone Haski NVR serije i Milestone Arcus™ uređaja koji sa Milestone premijum softverom, XProtect® Corporate. Milestone Interconnect pruža ekonomičan i fleksibilan način da se dobije centralizovan video nadzor preko geografski rasutih lokacija.\nSa ovim fleksibilnim konceptom, korisnici mogu da izgrade svoja prilagođena rešenja za video nadzor koristeći cenovno povoljnije Milestone proizvode tako da odgovara specifičnim potrebama i budžetu na udaljenim lokacijama. Milestone rešenja na tim lokacijama mogu biti povezana sa naprednim funkcijama XProtect Corporate premijum softvera za video nadzor na glavnoj lokaciji koristeći Milestone Interconnect. Svaki povezani sistem je nezavisan, a može im se pristupiti i upravljati centralno.\nVremenom, male instalacije nadzora se mogu proširiti na više lokacija, što zahteva naprednu funkcionalnost, centralizovano nadgledanje i upravljanje. Milestone Interconnect priprema ove instalacije za budući rast i omogućava korisnicima da unaprede svoje sisteme na više geografskih lokacija kao i praćenje, koordinisan nadzor i upravljanje širom tih lokacija.\nPrednosti Milestone Interconnect-a\nMilestone Interconnect je idealno rešenje za nadzor raznih industrija koje žele ekonomičan način da se dobije centralizovani nadzor više lokacija raštrkanih širom regiona.\nBrže rukovanje incidentima budući da operateri u centralnom sistemu mogu da pristupe videu i primaju alarme od povezanih udaljenih lokacija. Centralizovane dnevne operacije, uključujući praćenje i rukovanje video dokazima, za efikasno upravljanje višestrukim samostalnim instalacijama video nadzora. Lako praćenje najkritičnijih oblasti budući da pojedinačne kamere i lokacije mogu biti povezani i efikasno se posmatrani sa jedne lokacije.\nSmanjene su potrebe za lokalnim obezbeđenjem, operativnim i drugim troškovima održavanja budući da se sistemima može upravljati daljinski a i posete lokacijama su smanjene. Optimizacija skladištenja videa je moguća koristeći raspoloživo udaljeno i centralno skladištenje i mrežne resurse.\nRešenje za sada i budućnost\nProširite jedan manji sistem video nadzora na više više geografskih lokacija kada se javi potreba i koriste Milestone Interconnect da koordinira nadzor i centralizuje upravljanje lokacijama. Povežite pojedinačne kamere ili kompletne udaljene lokacije na XProtect Corporate koristeći Milestone Interconnect za pristup najboljim mogućim funkcionalnostima za kompletan pregled neograničenog broja udaljenih lokacija.


Banja Luka: Okrugli sto o Daytonu - 2004-02-12\nDa li je održiva dejtonska Bosna i Hercegovina naziv je okruglog stola koji je u prisustvu najviših zvaničnika Republike Srpske te predstavnika pojedinih ambasada održan danas u Banjaluci, povodom inicijativa, prije svega evropskih parlamentaraca za izmjenama dejtonskog mirovnog sporazuma.\nTrenutno ne postoji konsenzus sva tri konstitutina naroda da se ide ka promjenama dejtonskog sporazuma ali je moguće ići ka njegovoj dogradnji u dijelu koji nije regulisao međusobne odnose u smislu da se taj dio učini funkcionalnim. Izjavio je ovo danas u Banjaluci ministar pravde Bosne i Hercegovine, Slobodan Kovač na okruglom stolu pod nazivom - Da li je održiva dejtonska Bosna i Hercegovina.\nPredsjednik Republike Srpske, Dragan Čavić je ocijenio da bi svaka promjena dejtonskog Ustava bila avantura sa nesagledivim posljedicama.\n»Ne možemo da prihvatimo da Republika Srpska bude kolateralna šteta, navodne, nefunkcionalnosti Bosne i Hercegovine. Funkcionalnost Bosne i Hercregovine se može uspostaviti ukoliko su svi spremni na činjenicu da priznaju da je Republika Srpska nepovratni i sastavni dio Bosne i Hercegovine.« I predsjednik Narodne Skupštine, Dragan Kalinić je odbacio inicijative za izmjenama dejtonskog sporazua.\n»Sada nam se, na primjer, ponovo nudi kantonizacija B i H, koja podrazumijeva izjednačavanje statusa Republike Srpske, distrikta Brčko i federalnih kantona, odnosno, ukidanje Federacije B i H kao posebne administrativne jedinice. Ne kaže se, međutim, da bi uspostavljanjem Brčkog kao kantona Republika Srpska, kakav god joj bio status tim planom dodijeljen, bila podijeljena na istočni i na zapadni dio.«\nLider SNSD-a Milorad Dodik je saopštio da su trenutno mnogo veći problemi u Federaciji i da je u tom entitetu moguće vršiti određene promjene. »Dejtonski sporazum se permanentno ugrožava zbog nefunkcionisanja onog što se zove Federacije Bosne i Hercegovine i da bi se to pitanje tamo, nekako, dovelo u funkcionalno stanje onda se traži globalna promjena na nivou Bosne i Hercegovine.« Predsjednik opozicionog Demokratskog narodnog saveza, Marko Pavić je istakao da promjena Dejtona ne može biti bez saglasnosti sva tri naroda ali je, ipak, poručio. »Moj prijedlog je da se Bosna i Hercegovina organizuje kao konfederacija sa tri nacionalne Republike od kojih svaka zadržava pravo na samoopredjeljenje uključujući tu i otcjepljenje.« Današnji okrugli sto u Banjaluci je upriličen uoči okruglog stola o istoj temi koji će se naredne sedmice održati u Sarajevu a na kome se očekuje učešće pojedinih evropskih parlamentaraca koji su pokrenuli inicijativu za izmjenama dejtonskog mirovnog sporazuma.


Duel za tron sa osmostrukim šampionom - Glas Šumadije\nNaslovna > Sport > Duel za tron sa osmostrukim šampionom\n25/02/2022 25/02/2022 172Ostavi komentar na Duel za tron sa osmostrukim šampionom\nApsolutni hit dosadašnjeg toka plej ofa, ekipa Radničkog je sjajnim partijama u doigravanju dokazala rukometnoj javnosti da je sposobna za najviše domete. Ohrabreni kvalitetom igre u prva 3 kola, prepuni samopouzdanja i iskustva iz ovosezonskih duela sa Novosađanima, rukometaši Radničkog će u nedelju 27. februara u SBB hali Jezero u okviru 4. kola plej ofa Arkus lige dočekati ekipu Vojvodine i pokušati da zaposedne prestižno, prvo mesto na tabeli.\nSvi znamo kako igra Vojvodina poslednjih 10 godina i šta ta ekipa predstavlja u našem rukometu. Mi smo u dobrom ritmu, igramo dobro iz utakmice u utakmicu i za svaku se pripremamo kao da je najvažnija. Tako će biti i ovoga puta, daćemo maksimum i priželjkujemo povoljan rezultat, izneo je očekivanja pred susret sa Vojvodinom, eksplozivno krilo Miloš Barudžić.\nPočetak utakmice je zakazan za 20 časova, a pravdu će deliti sudijski par Milenko Alimpić i Zdravko Crnjanski iz Bačke Palanke.\nDruga kragujevačka gimnazija organizuje pripremnu nastavu za polaganje prijemnog ispita\nProizvodi na kragujevačkim pijacama bezbedni za upotrebu￼


stan, najam, Sarajevo, Bistrik, 80,00 m², 1.200,00 KM | Rental.ba\nRental iznajmljuje renoviran i namješten trosoban stan u centru grada, zgrada Papagajka. Stan se nalazi na trećem spratu, a zgrada posjeduje veći broj liftova. Lokacija, obzirom na to na je u centru, poprilično je okružena zelenilom i pješačkom zonom, a Baščaršija vam je što bi se reklo "pod nogu".\nPovršinu 80 m² dnevni boravak s izlazom na balkon, kuhinja s trpezarijom te šankom kao komunikacija sa dnevnom, dvije spavaće sobe (od kojih jedna s lođom), kupatilo, toalet, vešeraj te hodnik. Stan je dvostrane orijentacije, renoviran i lijepo namješten, centralnog gradskog grijanja...\nCijena mjesečnog najma iznosi 1.200KM plus plaćanje režijskih troškova.


Izdanja | UEF Srbija\nNaslovna / Radimo / Izdanja\nJedna od važnih delatnosti Evropskih federalista u Srbiji jeste izdavaštvo. Centar za izdavaštvo UEF-a objavljuje knjige i druge publikacije o procesu evropske integracije Srbije, evropskim integracijama uopšte, kao i federalnoj budućnosti Evrope. Izdavačka aktivnost Centra ima za cilj da potpomogne promociju evropskih i demokratskih vrednosti u Srbiji, evropskih integracija sa ciljem dostizanja punopravnog članstva Srbije u Evropskoj uniji, kao i podsticanje javne debate o političkom sadržaju Evropske unije i stvaranju Evropske federacije.\nEVROPA S DUŠOM – Govori koji su odredili savremenu Evropu\nPublikovana, Srbija, februar 2011. Sadržaj knjige u PDF formatu preuzmite OVDE.\nZbirku govora evropskih političara koji su obeležili i odredili savremenu Evropu, knjigu „Evropa s dušom“ izdali su Fondacija Konrad Adenauer Beograd u saradnji sa Unijom evropskih federalista. Knjiga „Evropa s dušom“ ima za cilj da nas kroz govore istaknutih evropskih političara i lidera vrati u vreme kada je nastajala, razvijala se, rasla i sazrevala evropska ideja, ali i da nas suoči sa izazovima koji Evropi tek predstoje.\nBudućnost proširenja Evropske unije: slučaj Zapadni Balkan\nPublikovana, Srbija, april 2011. Sadržaj studije možete pruzeti ovde (srpski jezik i engleski jezik)\nStudija praktične politike „Budućnost proširenja Evropske unije: slučaj Zapadni Balkan“ predstavlja doprinos istraživača Centra za evropsku politiku Unije evropskih federalista Srbija javnoj debati o budućnosti proširenja Evropske unije (EU) na Zapadni Balkan (ZB). Osnovni motiv izrade studije bilo je promišljanje postojećih scenarija proširenja EU i procena koji je od njih najverovatniji, odnosno najpovoljniji za region u pogledu što bržeg dostizanja punopravnog članstva u EU.


MNA Free – Multimedijalna Novinska Agencija\nKategorija: MNA Free\njan 9, 2020 mnaMNA FreeČAČAK, FITNES, SOKOLANA, SOKOLSKI DOM, SVETSKO PRVENSTVO\nČAČAK, 09. januar 2020. (MNA) – Vlada Srbije na današnoj sednici dala je saglasnost na kandiaturu Saveza Srbije za bodi bilding, fitnes, bodi fitnes i aerobik za organizovanje Svetskog prvenstva u fitnesu za mlađe kategorije, u Čačku 2020. godine.\njan 7, 2020 mnaMNA FreeBOŽIĆ, EGIPAT, LITURGIJA, PALESTINA, RUSIJA, SVET, ZAPADNA OBALA\nPALESTINA/RUSIJA/EGIPAT, 07. januar 2020. (MNA) – Najradosniji hrišćanski verski praznik – Božić, proslavlja se širom sveta.\njan 6, 2020 mnaMNA FreeJEDNA OSOBA POGINULA, NESREĆA, PRELJINA\nČAČAK/PRELJINA, 06. januar 2020. (MNA) – Jedna osoba izgubila je tokom popodneva život u saobraćajnoj nesreći koja se dogodila na Ibarskoj magistrali u blizini kružnog toka u Preljini, rečeno je agencija MNA u policiji.\njan 6, 2020 mnaMNA FreeBOŽIČNI POST, CRKVA, PATRIJARH IRINEJ, POSLANICA, SPC\nBEOGRAD, 06. januar 2020. (MNA) – Patrijarh Srpske pravoslavne crkve (SPC) Irinej, u ovogodišnjoj Božićnoj poslanici poručio je da pravoslavnu veru treba čuvati i sačuvati po svaku cenu, kao i da se prema Kosovu i Metohiji treba ophodimo kao prema srpskoj zavetnoj misli, reči i nasleđu – neodvojivim od našeg narodnog bića.\njan 5, 2020 mnaMNA FreeBEDEMI, DRAGAČEVO, INFRASTRUKTURA, INVESTICIJE, LUČANI, MILIVOJE DOLOVIĆ, REKA, ULAGANJA\nLUČANI, 05. januar 2020. (MNA) – Uprkos tome što još uvek nije izgrađena deonica auto-put od Preljine do Požege, strane kompanije se već interesuju za otvaranje fabrika u Lučanima, izjavio je u intervju novinskoj agenciji MNA predsednik opštine Milivoje Dolović, koji istovremeno najavljuje veća ulaganja u sela kako bi mladi ostali u Dragačevu.


Izvor: Večernje novosti, 05.Apr.2020, 12:49\nVeliki broj pacijenata na Sajmu trenutno čega rezultat drugog testa na virus korona JEDAN pacijent danas je otpušten kući iz privremene bolnice na Beogradskom sajmu. On je, kako protokol nalaže, dva puta bio testiran na virus korona, a nakon što su oba testa bila negativna, pacijent je otpušten kući. Pročitajte još: Predsednik Vučić: Branimo našu Srbiju na najbolji mogući način! Dovezli smo 30 miliona, a čekamo još 50 miliona maski (VIDEO)Pored ovog >> Pročitaj celu vest na sajtu Večernje novosti << pacijenta , još njih 36 čeka rezultate drugog testiranja na virus korona, nakon čega bi, ukoliko i drugi test pokaže negativne rezultate, bili pušteni svojim kućama. Tokom večeri sinoć, atmosfera u privremenoj bolnici na Sajmu bila je vrlo opuštena i prijatna. Foto: Igor MarinkovićPročitajte još: Dr Kisić poručila: Efekti produženog policijskog časa videće se za nedelju ili dveNaime, pacijenti koji su u ovu privremenu bolnicu smešteni zbog lakše kliničke slike bolesti virusa korona, odlučili su da se malo zabave i prekrate svoje vreme, pa su organizovali i malo slavlje u pidžamama uživajući u poznatim hitovima narodne muzike. Pogledajte delić sinoćne atmosfere: Novosti Online\nPROCURIO SNIMAK SA SAJMA: Sve se dešavalo u toku noći! Evo šta se tamo dešavalo (VIDEO)\nIzvor: SrbijaDanas.com, 05.Apr.2020\nSinoć su se zabavili uz muziku, pa su u jednom delu hale i zapevali...Pacijenti sa blažim simptomima korone, koji borave na Sajmu, sinoć su u pidžamama napravili i spontano slavlje. Inače, iz ove privremene bolnice danas je otpušten jedan pacijent, čija su dva testa pokazala negativan rezultat...\n05.Apr.2020: Večernje novosti


Ekonomija - datum: 2019-08-17 PODACI ZA REGION\nBenzin pumpa gorivo Benzin skuplji od prosjeka\nPodaci Ministarstva ekonomije pokazuju da je cijena eurosupera 95 u Crnoj Gori viša od prosjeka u regionu, dok je eurodizel jeftiniji od prosječne regionalne vrijednosti. Prema podacima najnovijeg Biltena o cijenama naftnih derivata, litar eurosupera 95 u Crnoj Gori košta 1.36, u Hrvatskoj 1.38, a u Albaniji 1.47 eura. Litar eurosupera 95 jeftiniji je u Srbiji, Sjevernoj Makedoniji i Bosni i Hercegovini (BiH), gdje košta 1.29, odsnosno 1.08 i 1.17 eura. Eurosuper 95 je u Evropi najjeftiniji u Makedoniji, a najskuplji u Holandiji, gdje se prodaje po cijeni od 1.65 eura za litar. Kada je u pitanju eurodizel, litar u Crnoj Gori košta 1.21 eura. Eurodizel u Albaniji košta 1.46, Srbiji 1.36, a Hrvatskoj 1.33 eura. Litar eurodizela je jeftiniji u BiH i Sjevernoj Makedoniji gdje košta 1.19, odnosno 98 centi. Najjeftiniji eurodizel u Evropi plaćaju građani Sjeverne Makedonije, a najskuplji Švedske 1.49 eura za litar. Vl.O.


Aktivisti "Ne davimo Beograd" blokirali ulaz u Ministarstvo finansija Srbije | Aktuelno\nNaslovna REGION Aktivisti “Ne davimo Beograd” blokirali ulaz u Ministarstvo finansija Srbije\nUlaz je ubrzo deblokiran, obezbjeđenje Ministarstva je isjeklo lance koje su aktivisti Ne davimo Beograd jutros postavli na ulazna vrata, rekao je za novinsku agenciju Fonet aktivista Inicijative Dobrica Veselinović\nAktivisti inicijative “Ne davimo Beograd” blokirali su jutros ulaz u Ministarstvo finansija Srbije.\nAktivisti inicijative Ne davimo Beograd ispred ulaza u Ministarstvo finansija Srbije 25. novembra\nKako se navodi u saopštenju te inicijative, glavni ulaz su zaključali lancima sa namjerom da onemoguće ulaz ministru finansija Siniši Malom, “dokazanom plagijatoru i učesniku brojnih afera u kojima je na raznovrsne načine radio protivno interesa građana i građanki pribavljajući korist sebi i sebi bliskoj kriminalnoj ekipi”.\nUlaz je ubrzo deblokiran, obezbjeđenje Ministarstva je isjeklo lance koje su aktivisti Ne davimo Beograd jutros postavli na ulazna vrata, rekao je za novinsku agenciju Fonet aktivista Inicijative Dobrica Veselinović.\nKako se navodi u prethodno poslatom saopštenju inicijative: “Siniša Mali ne smije ostati na javnoj funkciji ni dana više”. “Odbranićemo zajedno naše institucije i izborićemo se da kriminalna politička elita odgovara za otimanje države od građana i siromašenje našeg društva”, dodaje se.\n“Nedavna odluka Odbora za profesionalnu etiku Univerziteta u Beogradu, kojom je potvrđeno da je Siniša Mali plagirao svoj doktorat, samo je jedan od brojnih razloga zašto on ne smije ostati na javnoj funkciji. Ovo čak nije ni prvi put da je i zvanično potvrđeno da se ogriješio o zakone, jer je prethodno pravosnažno osuđen za otimanje 10 hektara državne zemlje nadomak Vršca. Sinišu Malog prate brojne korupcionaške afere, izbjegavanje plaćanja poreza, namještanje tendera za novogodišnju rasvjetu, porodično nasilje, ostavljanje građana Obrenovca na cjedilu tokom poplava, ali i organizovanje, sprovođenje i zataškavanje rušenja u Hercegovačkoj ulici. Njegova vodeća uloga u sprovođenju projekta Beograd na vodi, kao i u procesima privatizacije još iz vremena kada je bio kadar Demokratske stranke, govore da je ovaj čovjek ozbiljno oštetio i grad Beograd i državu Srbiju. Zbog svega ovoga on ne smije ostati ministar ni dana više”, stoji u saopštenju inicijative Ne davimo Beograd.\nDoktorat ministra finansija doveden je u pitanje prije pet godina kada su ga univerzitetski profesori optužili da je plagirao dio svog rada.\nPredsjednica Vlade Srbije Ana Brnabić izjavila je u nedjelju da Siniša Mali ostaje u Vladi. Ona je istovremeno rekla i da je za nju odluka etičkog odbora Univerziteta u Beogradu o doktoratu ministra finansija – politička odluka.\n"Ne davimo Beograd"


Ministar Radulović kazao je da je vanjska politika ključni interes Vlade Crne Gore i da se neće mijenjati\n16637 pregleda\t36 reakcija\t36 komentar(a)\nAko želimo Zapadni Balkan u Evropskoj uniji potreban nam je novi politički establišment koji će emitovati politiku pomirenja. Dosta je političara sa virusom devedesetih, trebaju nam novi progresivni političari. Optimista sam i smatram da Zapadni Balkan ima mnoštvo mogućnosti, kazao je potpredsjednik Vlade Crne Gore Dritan Abazović.\nPredavanju je, kako navode, prisustvovalo više uvaženih profesora, među kojima dr Danijel Server i mr Bendžamin Hadad sa Džon Hopkins Univerziteta, predstavnici Nacionalnog demokratskog instituta, Kancelarije za Evropu u Atlantskom savezu, Instituta Vilijams (UCLA), Delegacije EU pri SAD-u, Nacionalnog fonda za demokratiju, Centra za analizu evropskih politika, Centra za međunarodna privatna preduzeća, Kongresne istraživačke službe i drugi.\nDritan AbazovićĐorđe RadulovićEvropska unijaAtlantski savjet


Legandarna Linda Evangelista otkrila je razlog zbog kog se povukla iz očiju javnosti | Buro 24/7\nLegandarna Linda Evangelista otkrila je razlog zbog kog se povukla iz očiju javnosti\n24.9.21. 15.00 2021-09-24T15:00:52+02:00\nLinda Evangelista, kraljica devedesetih i jedna od najuticajnijih modela ikada, sumnjivo je nestala sa radara pre nekoliko godina. Nakon što je godinama bila u prvom planu svih revija, magazina i medija propustila je i Versace supermodel reunion ali i ceo anti-ageism talas na kom se voze ostale pripadnice ove najviše modne kaste, poput Naomi, Kate, Claudie koje i dalje rade, doduše vrlo ekskluzivno i probrano. Retke paparaco fotografije bile su uvek praćene naslovima koji su u sebi imali reč "neprepoznatljiva", a nakon nekoliko godina skrivanja od javnosti Linda je odlučila da javno progovori o ozbiljnom krahu koji je doživela i još uvek proživljava.\nNaime, juče je na njenom Instagramu osvanuo post koji je odjeknuo modnom industrijom i u kom legendarna manekenka otkriva da joj se, nakon što se podvrgnula tretmanu koji je trebalo da eliminiše masne ćelije na njenom licu, desilo se upravo suprotno: one su se povećale što je dovelo do trajnog deformiteta u njenom fizičkom izgledu. Reč je o nehirurškom zahvatu, koji je poslednjih godina sve popularniji i podrazumeva izlaganje određenih delova tela niskim temperaturama zarad smanjenje masnih naslaga. Naime, njoj se desila izuzetno retka komplikacija nakon ove procedure po imenu Paradoksalna hiperplazija masnog tkiva (te su se masne ćelije namnožile umesto da nestanu), na šta Evangelista tvrdi da nije bila upozorena kao potencijalnu opasnost pre zahvata.\nSve ovo ne samo da je uticalo na njen poslovni život, već je dovelo i do depresije. Odlučila je da podnese tužbu protiv proizvođača aparata koji je na njoj korišten kako bi mogla da se otarasi stida koji oseća i kako bi mogla da nastavi dalje sa svojim životom, pet godina nakon nemilog događaja usled ćega se i nije pojavljivala u javnosti. Posle deljenje ovog iskustva na Instagramu, komentari su preplavili ovu objavu, pa su se sa rečima podrške javili: Naomi Campbell, Marc Jacobs i glavni urednik britanskog izdanja magazina Vogue Edward Enninful, kao i mnogi drugi pripadnici industrije.


Beta\t 20. novembra 2015. 23:20\n“Iz BiH, Makedonije, nekih delova Srbije, posebno Kosova i Metohije, relativno veliki broj ljudi učestvuje u ratu na Bliskom istoku, posebno u Siriji. Sigurno je da oni nisu jedini sa ovih prostora koji podržavaju ‘sveti rat’ i borbu svim sredstvima za stvaranje ‘kalifata’. Ovo potvrđuje i poslednji teroristički akt u Sarajevu u kome su stradala dva vojnika BiH. Nije beznačajna ni činjenica što Islamska država stavlja Balkan na mapu svog budućeg ‘kalifata’. Imajući u vidu da preko naše zemlje vode putevi šverca naoružanja i droge, trgovine ljudima i drugih oblika organizovane kriminalne delatnosti, možemo reći da postoje potencijalne pretnje Srbiji i njenim građanima”, rekao je Kovač u intervjuu za list Danas.\nKovač je dodao da je za upravljanje izbegličkom krizom, posebno sprečavanje terorističkih pretnji, od izuzetnog značaja saradnja između obaveštajno-bezbednosnih sistema država.\nOn je dodao da Srbija od početka vodi jasnu i principijelnu politiku u odnosu na izbegličku krizu, i da pristup Srbije karakteriše humano postupanje prema izbeglicama i ljudska solidarnost, iako to ne znači zanemarivanje i nesagledavanje potencijalnih bezbednosnih i drugih problema.\nKovač je rekao da obaveštajne službe moraju daleko od granica zemlje da prate tu problematiku i dostavljaju precizne podatke i procene o mogućim vrstama i načinima ugrožavanja.\n“Teško je među velikim brojem ljudi koji se relativno kratko zadržavaju na našoj teritoriji identifikovati pripadnike terorističkih grupa ili potencijalne nosioce raznih vrsta ugrožavanja. Treba imati u vidu da se pravac kretanja izbeglica poklapa sa putevima koje su već islamski teroristi koristili za šverc oružja iz Turske i Zapadnog Balkana ka Evropi”, rekao je Kovač.


Topola: Krivična prijava protiv NN lica zbog trovanja reke – ZELENE NOVINE\nReka Kubršnica, prema rečima Gorana Malbaše, rukovodioca za ekologiju u opštini Aranđelovac, „prirodne je boje“, i nema tragova nikakvog zagađenja.\nInformacija sa fotografijama, koje su zapalile korisnike društvenih mreža, do sada nije potvrđena, i do sada se nije utvrdilo da reka koja izvire pod Bukuljom i uliva se u Jasenicu, ima crvenu boju.\nPoslednja kontrola je urađena danas, oko 11.00, i sve je bilo uobičajeno.\nKako je izjavio predsednik opštine Topola Dragan Jovanović, „meštani sela u okolini Topole su se žalili da je voda u reci crvena, i podneli smo prijavu protiv NN lica“. Kako kažu u opštini Topola, „policija je dobila prijavu, jer su seljaci uplašeni da ne dođe do trovanja stoke ili da se ne upropaste zasadi koji se polivaju vodom iz te reke“.\nKako saznajemo, „inspekcije će da istraže da li su firme koje se nalaze na obroncima Bukulje, a bave se bojenjem kamena, možda ispustile boje u reku“.\nOznake: Aranđelovac, Ekocid, Ekološki kriminal, Kubršnica, Vesti\nPrethodno Medicinsko otkriće: Modifikovani Citrus Pektin (MCP) u borbi protiv raka\nSledeće Sjenica:Posekli borove „jer se od njih ne vidi Opština“


Zaev najavio povratak srpskog u škole i otvaranje Srpskog kulturnog centra\nRegion Autor:Beta27. jan. 202112:514 komentara\nPremijer Severne Makedonije Zoran Zaev čestitao je pripadnicima srpske zajednice nacionalni praznik Dan svetog Save i najavio povratak izučavanja srpskog jezika i kulture u osnovne škole i otvaranje Srpskog kulturnog centra u Skoplju.\nPremijer Severne Makedonije i lider SDSM je podsetio da je mogućnost da se srpski jezik uči kao izborni predmet ukinuta 2007. godine, u vreme vladavine VMRO DPMNE.\n„Sa našim sugrađanima iz Srbije unapređujemo tradicionalno dobre odnose sa Republikom Srbijom i u tom pravcu su u skopskoj opštini Centar završeni svi prethodni postupci za izgradnju Srpskog kulturnog centra, koji će početi da radi ove godine, istovremeno kada se u susednoj Srbiji realizuje idejni projekat za Makedonski kulltirni centar u Beogradu“, naveo je Zaev.\nU čestitki povodom nacionalnog praznika Srba u Severnoj Makedoniji, Zaev je dodao da se priključuje obeležavanju i proslavi praznika koji je, kako je istakao, „deo tradicije poštovanja različitih kulturnih posebnosti i stremljenja izgradnji prosperitetne budućnosti za sve građane“ Severne Makedonije.\nPraznik Dan svetog Save srpskoj zajednici čestitao je i predsednik Severne Makedonije Stevo Pendarovski, koji je istakao da je njegovo prosvetiteljsko-obrazovno delovanje jedan od najznačajnijih temelja srpske nacionalne i kulturne samobitnosti.\n„Delo svetog Save je neizostavni deo tradicije, običaja, kulturnog nasleđa pripadnika srpske zajednice u Republici Severnoj Makedoniji, koja aktivno doprinosi političkom, društvenom i kulturnom životu. Radujem se doprinosu koji naši građani srpske nacionalnosti imaju u produbljavanju odnosa sa susednom i prijateljskom Republikom Srbijom“, istakao je Pendarovski.\nčestitkaSeverna MakedonijaSrbijaSrpski jezikStevo PendarovskiSveti SavaZoran Zaev


Prijateljska utakmica – Srbija pobijedila Japan rezultatom 2:0 – Haber.ba\nPrijateljska utakmica – Srbija pobijedila Japan rezultatom 2:0\nGolovima Tadića i debitanta Jojića, Srbija je u Novom Sadu, uprkos neubjedljivoj igri, pobijedila Japan sa 2:0. Dejan Stanković zabilježio je rekordni 103. nastup za reprezentaciju i tako otišao u fudbalsku penziju. Andrija Živković postao najmlađi debitant u istoriji srpskog fudbala.\nFudbalska reprezentacija Srbije (Foto: Arhiva)\nFudbaleri Srbije pobijedili su Japan u prijateljskoj utakmici odigranoj pred oko 8.000 gledalaca u Novom Sadu. Meč u kojem se od nacionalnog tima oprostio Dejan Stanković, “orlovi” su riješili u svoju korist golovima Dušana Tadića i debitanta Miloša Jojića.\nMnogo više od igre, današnja utakmica pamtiće se po posljednjem, 103. nastupu, novog rekordera srpskog fudbala Dejana Stankovića, ali i po još jednom rekordu. Andrija Živković je debitovao za nacionalni tim sa 17 godina i 50 dana i tako oborio rekord koji je 31 godinu bio u vlasništvu Mitra Mrkele.\nUoči meča, Dejan Stanković dobio je brojne nagrade i poklone. Poklone su uručili predsjednik FSS Tomislav Karadžić, novi kapiten Srbije Branislav Ivanović, ali i Savo Milošević, koji je sa Stankovićem do danas držao rekord po broju nastupa za nacionalni tim.\nStanković je simbolično izašao sa terena u 10. minutu uz špalir obje reprezentacije i ovacije na stadionu u Karađorđu. Odmah po izlasku sa terena, izjavio je da mu je ovo i najdraži meč u reprezentativnom dresu.\n“Hvala ovim divnim ljudima, hvala što podržavaju Srbiju i hvala im što su došli mene da isprate. Fenomenalan je osjećaj igrati sa ovim divnim momcima. Kroz 15-godišnju karijeru u reprezentaciju bilo je svega, i uspona i padova, i uspjeha i neuspjeha, ali sve je stalo u ovih deset minuta danas”, rekao je Stanković.\nU 70. minutu publika na stadionu skandirala je protiv a Tomislava Karadžića koji je, nakon što je saopštio da u decembru napušta to mjesto, ipak najavio mogućnost da ostane prvi čovjek srpskog fudbala.


Pre toga je potrebno da se objave rezultati javnog poziva ministarstva za dodelu sredstava za finansiranje Programa energetske sanacije stambenih zgrada, porodičnih kuća i stanova koji sprovode jedinice lokalne samouprave.\nNa konkurs se prijavilo 88 lokalnih samouprava, a 74 su dostavile kompletnu dokumentaciju, izjavila je ministarska Mihajlović krajem maja.\nOna je 8. juna rekla da za 10 do 15 dana očekuje potpisivanje ugovora sa lokalnim samoupravama o zameni stolarije, odnosno povećanju energetske efikasnosti. Ministarka Mihajlović je ranije rekla da ove godine nema novca za sve, ali da veruje da će sledeće godine biti na raspolaganju 100 miliona evra.\nDo 14. juna rezultati javnog poziva nisu objavljeni, a u Ministarstvu rudarstva i energetike prošle nedelje su novinaru Mozaika rekli da će rezultati biti objavljeni „vrlo brzo“, verovatno do kraja nedelje.\nLokalne samouprave koje „ne prođu“ na konkursu, neće imati mogućnost da raspišu javne pozive za građane da učestvuju u procesu u kojem država i grad daju 50 procenata, a polovinu novca daju građani, kao i za firme koje će izvoditi radove u cilju povećanja energetske efikasnosti.\nOpština Bečej se prijavila na konkurs ministarstva uprkos tome što u opštinskom budžetu za 2021. godinu nije obezbedila novac za energetsku efikasnost, a to je bio jedan od uslova konkursa.\nMeđutim, moglo je da se dostavi i akt nadležnog organa jedinice lokalne samouprave u kome se navodi da su sredstva u određenom iznosu opredeljena iz tekuće budžetske rezerve za namenu sufinansiranja mera energetske efikasnosti i da se shodno tome otvara nova aproprijacija u budžetu u određenom programu.\nNačelnik Odeljenja za privredu i razvoj u lokalnoj samoupravi Viđenko Vujinović u telefonskom razgovoru sa novinarom Bečejskog mozaika rekao da je opština Bečej dostavila ministarstvu dokument da će potrebna sredstva za energetsku efikasnost obezbediti u opštinskom budžetu.\nOpština Bečej je aplicirala za 3 miliona dinara od ministarstva, 3 miliona dinara bi sama obezbedila u budžetu i 6 miliona dinara bi bilo ukupan udeo građana.\nViše iz ove kategorije « Promene na čelu Doma zdravlja Bečej: V.d. direktora je Slobodan Dimitrov\tDom zdravlja Bečej: Kovid ambulanta radi do 13 sati »


Poljoprivreda najveći potencijal razvoja Srbije - PKS-RPK Novi Sad\n– Poljoprivreda za našu z emlju, ali i ostale u regionu, ima veliki značaj, imajući u vidu ne samo njene dosadašnje rezultate, već i njen izuzetan potencijal za dalji razvoj – rekao je Dačić, navodeći da o tome govori udeo poljoprivrednih proizvoda u ukupnom izvozu Srbije.\nOn je ocenio da je razvoj međunarodne saradnje u ovoj oblasti od izuzetnog značaja, naročito na regionalnom nivou i zahvalio na učešću i saradnji prijateljima iz Bosne i Hercegovine koja je zemlja partner na ovogodišnjem Sajmu.\nMinistar spoljnih poslova BiH Igor Crnadak kaže da je Sajam sam po sebi veliko čudo, a da je 1500 izlagača iz 60 zemalja impozantna brojka.\nOn je napomenuo da Bosna ima 1,5 milijardi evra razmene sa Srbijom, koja je broj jedan ekonomski partner u regionu i drugi u svetu. Po njegovim rečima BiH je na Sajmu u Novom Sadu prisutna sa 28 izlagača.\n– Opredeljenost za jačanje političkih, ekonomskih odnosa i svih vidova međunarodne saradnje potvrđuje i činjenica da je Srbija u BiH svake godine prisutna na Mostarskom sajmu, Sarajevo biznis forumu, kao i Jahorina ekonomskom forumu. Ove manifestacije prepoznajemo kao dobru priliku međusobnog regionalnog povezivanja i približavanja – istakao je Dačić.\n– To najbolje ilustruje podatak da više od trećine našeg izvoza u BiH i oko jedne petine bosansko-hercegovačkog izvoza u Srbiju čine poljoprivredno-prehrambeni proizvodi – rekao je Dačić.\nOn je naveo id a se poljoprivreda danas suočava sa brojnim izazovima i poteškoćama, od klimatskih uslova i cena na tržištu, do odliva radne snage i GMO.\n– U tom smislu, Vlada mora i hoće da uloži posebne napore da pomogne poljoprivrednicima i omogući im da postignu maksimalne rezultate, jer njihov uspeh je uspeh svih nas – istakao je Dačić.\nPoljoprivreda najosetljivija za pregovore sa EU\nDačić je rekao i da ga posebno raduje što će sajam okupiti više izlagača i očekivano više posetilaca nego prošlogodišnji.\nSajam u Novom Sadu, održava se do 19. maja, i na njemu će nastupiti više od 1.500 izlagača iz 60 zemalja, a zemlja partner ovogodišnjeg Poljoprivrednog sajma je Bosna i Hercegovina.\nŠta je prepreka za dobijanje poljoprivrednih kredita\nJedan od osnovnih problema srpske poljoprivrede su mala gazdinstva. U proseku poljoprivrednici imaju 4,5 hektara, a gotovo polovina vredi…


Borel: EU osuđuje nasilje u Belorusiji, uvešće sankcije\nTanjug 12. septembra 2020. 06:57\nBRISEL – Evropska unija osuđuje eskalaciju nasilja u Belorusiji i uvešće sankcije pojedincima koji su odgovorni za izbornu prevaru i obračun s mirnim demonstrantima, poručio je sinoć šef diplomatije EU Žozep Borel.\nBorel je ponovio da je EU odlučna da uvede sankcije osobama koje su odgovorne za nasilje, „gušenje mirnih protesta i falsifikovanje izbornih rezultata“.\nOn je dodao da će EU preduzeti dodatne restriktivne mere, ukoliko to bude potrebno, prenosi Rojters ističući da Borel nije precizirao šta bi one mogle da podrazumevaju.\n„EU osuđuje eskalaciju nasilja u Belorusiji i prisilno proterivanje pripadnika opozicije, što pokazuje sve otvorenije zanemarivanje vladavine prava“, ocenio je Borel.\nČetvoro neimenovanih diplomata EU juče je saopštilo da će EU odložiti uvođenje sankcija Belorusiji zbog spora između Kipra i Turske oko energetskih resursa u istočnom Sredozemlju.\nMinistri spoljnih poslova EU su krajem prošlog meseca na sastanku u Berlinu dali odobrenje za uvođenje sankcija visokim zvaničnicima Belorusije zbog predsedničkih izbora 9. avgusta, za koje Zapad tvrdi da su bili namešteni.


Konstituirajuća sjednica novog saziva Skupštine ZDK-a u narednih deset dana – Visokoin.com\nNaslovna » Konstituirajuća sjednica novog saziva Skupštine ZDK-a u narednih deset dana\nKonstituirajuća sjednica novog saziva Skupštine Zeničko-dobojskog kantona (SZDK) bit će održana u narednih deset dana – potvrdio je Feni aktuelni predsjedavajući Jasmin Duvnjak.\nStručna služba Skupštine ZDK-a tek danas je primila od Centralne izborne komisije BiH (CIKBiH) službenu potvrdu rezultata, što znači da neće do 16. novembra, do kada je bio rok za kantonalne skupštine da održe konstituirajuće sjednice, moći ispuniti ovu obavezu.\n-Ustav Federacije BiH nalaže održavanje konstituirajuće sjednice deset dana od dana objave potvrđenih rezultata, međutim kada je u pitanju implementacija izbornih rezultata Općih izbora 2018, imamo nekoliko situacija i dešavanja koja nisu svakidašnja i uobičajena u ranijm izbornim procesima. Naime, ranijih godina CIKBiH je istovremeno rezultate objavljivala i u Službenom glasniku te već dan-dva kasnije slala ih i u stručne službe skupština. Mi smo, evo, danas, osam dana nakon objave, dobili službenu potvrdu – izjavio je Duvnjak.\nDodaje kako za njih sada počinje teći rok definiran odredbama Poslovnika Skupštine ZDK-a.\n-Po tom poslovniku, aktuelni predsjedavajući dužan je sazvati konstituirajuću sjednicu novog saziva skupštine najkasnije deset dana od dana dostave uvjerenja i rezultata – napominje Duvnjak, koji za narednu sedmicu najavljuje konsultacije s devet političkih subjekata koji su izborili mandate u Skupštini ZDK-a.\nTada bi trebali dogovoriti i termin sjednice, na kojoj će zastupnici prihvatiti mandate i položiti zakletvu.\nPodsjećanja radi, Kantonalni odbor Socijaldemokratske partije BiH ZDK postigao je proteklih dana postizborni koalicioni dogovor s Nezavisnim blokom, DF-om, SBB-om, A-SDA, Strankom za BiH i Našom strankom pa bi, s 21 od ukupno 35 mandata, ovaj blok mogao formirati novu parlamentarnu većinu u Skupštini te izabrati mandatara i novu Vladu.


Naslovna Info Opštinske vesti Stvaranje povoljnog poslovnog okruženja u opštini Bačka Palanka\nOdržana prva sednica Privrednog saveta Opštine Bačka Palanka\nBAČKA PALANKA: Privredni savet Opštine Bačka Palanka održao je danas (25.6.) u maloj sali Skupštine opštine Bačka Palanka prvu, konstitutivnu sednicu.\nNa sednici kojom je predsedavao predsednik opštine Bačka Palanka Branislav Šušnica, jednoglasno su izabrani organi Privrednog saveta i to: Nada Sančanin – direktorka „Sebastijan limarije Jedinstvo“ doo Bačka Palanka i potpredsednica Unije poslodavaca Bačka Palanka, za predsednika Privrednog saveta i Zoran Baćina – rukovodilac Odeljenja za privredu, za zamenika predsednika Privrednog saveta.\nKako je rečeno na sednici, osnovni cilj postojanja Privrednog saveta jeste da Bačka Palanka postane opština sa povoljnim poslovnim okruženjem. Program sertifikacije povoljnog privrednog okruženja od 2007. godine sprodovi Nacionalna alijansa za lokalno-ekonomski razvoj (NALED). Od 2018. godine opština Bačka Palanke je deo tog programa u kojem se kroz 12 zahtevnih kriterijuma ocenjuje kvalitet lokalnog privrednog ambijenta. Jedna od tih mera bila je i konstituisanje Privrednog saveta.\nPredsednik opštine Bačka Palanka rekao je da će na narednim sednicama članovi Privrednog saveta moći da predlože i razgovaraju o svim temama za koje smatraju da su neophodne za kvalitetan razvoj poslovnog okruženja – odluke o budžetu, kapitalne investicije, ali i opštinske mere podsticaja za razvoj privrede, poljoprivrede i zapošljavanja.\n„Sam Privredni savet predstavlja savetodavno telo predsednika opštine u donošenju odluka o budžetu, planovima kapitalnih investicija, prostorne i planske dokumentacije, komunalnih naknada i kvaliteta komunalnih usluga. Ono što očekujem od Privrednog saveta je i sagledavanje lokalno-poslovnog ambijenta i davanje smernica kako da taj ambijent poboljšamo“, rekao je predsednik opštine Bačka Palanka, Branislav Šušnica.\nNakon izbora organa Privrednog saveta i usvajanja Pravilnika o radu ovog savetodavnog tela, članovi su definisali okvire i smernice daljeg rada, kao i teme o kojima će se diskutovati na narednim sednicama.\nPrethodni tekstProgram za Dunavski bal 2019 (nezvanično)\nSledeći tekstOd sutra (26.06.) prskanje protiv komaraca na 200 hektara


Izvor: B92, 08.Maj.2021, 11:52\n"Teško je ne ostati nem pred ovim kostima, pred zločinom nad čitavim jednog naroda. Ovde smo da ukažemo poštovanje, ali i da se potrudimo da se ovo nikada više ne ponoviti", izjavio je Vučić tim povodom.\n"Ubiti Srbina nije bio greh, to je bila preka potreba, ubiti one koji nisu imali prava ni na naciju, ni na >> Pročitaj celu vest na sajtu B92 << veru. Svi koji su pokršteni nisu smeli da imaju svoju veru. Toga nije bilo ni u nacističkoj Nemačkoj. A Srbi, ni mrtvi nisu smeli da budu Srbi", dodao je i istakao da novih "Oluja" neće biti.\n"Svet u kojem bilo čije ime ne može da bude pomenuto, svet u kom bilo koja nacija sme da bude istrebljena ne sme više nikada da bude moguć. Danas sprečavamo svaku pomisao na to da državu ili sreću može neko da izgradi na tuđoj nesreći. Duboko smo svesni, dok stojimo ovde da je razum jedino što nam je ovde ostalo, u odnosu na ovakvu nesreću, rekao je.\n"Pod jedan: mir, mir, mir. Pod dva, Srbija i Republika Srpska moraju da budu deo međunarodne zajednice, ne smemo da budemo izolovani od sveta. Pod tri, nema nikakve sumnje da je međunarodno javno pravo odavno sahranjeno, da licemerje vlada. Sve što važi za Srbe, za nas ne važi", rekao je.\nBlic: "NOVI JASENOVCI I OLUJE NEĆE SE VIŠE PONOVITI" Vučić u Donjoj Gradini: Teško je ne ostati nem nad ovim kostima\nOsim predsednika Vučića, venac su položili Milorad Dodik i Željka Cvijanović.. Predsednik Srbije Aleksandar Vučić poklonio se danas i položio venac žrtvama ustaškog terora u Jasenovcu, na grobnom polju "Topole" u Donjoj Gradini...U Spomen području Donja Gradina danas se obeležava Dan sećanja...


Suđenje za ubistvo Ćuruvije: Svedoče general Milović, pukovnik Novaković i „zemunac“ Bagzi\n04. dec 2016.\nSvetlana Palić | 04. dec 2016.\nZaštićeni svedok Dejan Milenković Bagzi u istrazi tvrdio da je pratio Romića i Kuraka, s namerom da ih likvidira, i da se Legija posvađao sa šefom zemunskog klana Spasojevićem zbog toga što je informacije o ubistvu Ćuruvije odao Vojislavu Šešelju. Pred sud pozvani Rodoljub Milović i Mile Novaković, koji su istraživali ubistvo novinara Slavka Ćuruvije\nU nastavku suđenja za ubistvo novinara Slavka Ćuruvije u Specijalnom sudu u Beogradu svedočiće zaštićeni svedok Dejan Milenković Bagzi, bivši pripadnik zemunskog kriminalnog klana, kao i bivši visoki policijski funkcioneri Mile Novaković i general Rodoljub Milović.\nSvedočenje drugog zaštićenog svedoka, Miladina Suvajdžića, zvanog Đura Mutavi, iako ranije najavljivano, sada nije u planu. Na prethodnom ročištu sudu je rečeno da nije na vreme pozvan, dok advokati pretpostavljaju da je on na nekoj dalekoj destinaciji.\nTrodnevno ročište ovog meseca počinje u ponedeljak, 5. decembra, kada se sa tajne lokacije očekuje dolazak Dejana Milenkovića Bagzija, koji je poznat i kao vozač kamiona koji je pokušao da zaustavi kolonu u kojoj se na auto-putu u Beogradu u februaru 2003. godine nalazio premijer Zoran Đinđić kako bi na njega bio izvršen atentat.\nU ranijem iskazu on je tvrdio da je po nalogu Milorada Ulemeka Legije, komandanta Jedinice za specijalne operacije (JSO), i Dušana Spasojevića, šefa zemunskog klana, bio u ekipi koja je pratila Miroslava Kuraka i Ratka Romića i spremala njihovu likvidaciju. Kurak je u ovom procesu osumnjičen kao neposredni izvršilac ubistva Ćuruvije, a Romić kao pomagač u tom zločinu.\nBagzi pratio Kuraka\nDejan Milenković Bagzi je u iskazu datom Tužilaštvu 31. januara 2014. godine ispričao da je nalog za praćenje i ubistvo Kuraka i Romića dobio od šefa zemunskog klana Dušana Spasojevića, od koga je to tražio tadašnji komandant JSO Milorad Ulemek Legija.\nMilenković je rekao da je, zajedno sa Milošem Simovićem, takođe pripadnikom zemunskog klana, a sada osuđenikom koji služi kaznu u požarevačkom zatvoru Zabela, pratio Miroslava Kuraka s namerom da ga likvidiraju.\n„Prisustvovao sam i svađi između Legije i pokojnog Dušana kada ga je Legija prekorio zato što je odavao informacije Šešelju, kome je rekao da su Miki Kurak i Romić ubili Slavka Ćuruviju, i da mu to nije pametno. Šešelj je rekao da ima informacije od Laufera, a to su, u stvari, bile informacije od Dušana (Spasojevića)“, naveo je Milenković\n„Miloš Simović i ja bili smo parkirani kod 29. novembra (Policijska uprava za grad Beograd u nekadašnjoj Ulici 29. novembar, op. a.) na kružnom toku gde se okreću autobusi (GSP). Videli smo Kuraka i krenuli za njim ka Pančevačkom mostu, ali nam je pred Borču pobegao i tu smo odustali od njegovog praćenja. Dušan je zvao i rekao da je Legija rekao da odustanemo od praćenja, da ne treba za sada da ih ubijemo“, rekao je Milenković.\nKako je ranije ispričao, Ratko Romić i Miroslav Kurak primetili su da ih pripadnici zemunskog klana prate. Zato su tražili sastanak sa Ulemekom, na koji su ubrzo i otišli. Sastanak sa Legijom je, prema Milenkovićevom iskazu, organizovao Legijin kum Srđan Mijailović.\nNe zna se o čemu su razgovarali na tom sastanku, ali je Ulemek – prema svedočenju pripadnika klana – nakon susreta sa Romićem i Kurakom naredio Dušanu Spasojeviću da se akcija obustavi.\nMilenković je ispričao i da se Milorad Ulemek posvađao sa šefom zemunskog klana Spasojevićem zbog odavanja poverljivih informacija o ubicama Slavka Ćuruvije vođi radikala Vojislavu Šešelju.\n„Prisustvovao sam i svađi između Legije i pokojnog Dušana kada ga je Legija prekorio zato što je odavao informacije Šešelju, kome je rekao da su Miki Kurak i Romić ubili Slavka Ćuruviju, i da mu to nije pametno. Šešelj je rekao da ima informacije od Laufera, a to su, u stvari, bile informacije od Dušana (Spasojevića)“, naveo je Milenković.\nSvedoče pripadnici „Poskoka“\nZa utorak i sredu, 6. i 7. decembra, planirano je svedočenje dvojice bivših načelnika Uprave kriminalističke policije (UKP) – Mileta Novakovića i Rodoljuba Milovića. Novaković je u okviru Posebne policijske jedinice „Poskok“, čiji je pripadnik tada bio i Milović, 2001. godine vodio istragu o ubistvu Slavka Ćuruvije.\n„Poskok“ je formiran nakon petooktobarske smene režima Slobodana Miloševića da bi se povela istraga o politički motivisanim ubistvima kakvo je ubistvo nekadašnjeg predsednika Srbije Ivana Stambolića, zatim pokušaji atentata na predsednika Srpskog pokreta obnove Vuka Draškovića u Budvi i ubistva na Ibarskoj magistrali, kada su stradali svi Draškovićevi pratioci. Jedno od njih je i ubistvo novinara Slavka Ćuruvije.\nMile Novaković, sada penzionisani pukovnik srpske policije, o svojim saznanjima u vezi sa istragom o ubistvu Slavka Ćuruvije svedočio je 21. marta 2014. godine. Kako su preneli mediji, Novaković je tada rekao da je „istragu opstruirao DB“, ne navodeći detalje.\n„Znao sam kako radi DB, Milorad Bracanović i ostali. Kada sam predložio kako da se ovaj slučaj istraži, jedva sam izvukao živu glavu“, rekao je, prema navodima Blica, Mile Novaković, autor knjiga „Otmice zemunskog klana“ o odnosu mafije i države posle 5. oktobra i „Državo, predaj se“ o pozadini ubistva premijera Zorana Đinđića.\n„Videli smo Kuraka i krenuli za njim ka Pančevačkom mostu, ali nam je pred Borču pobegao i tu smo odustali od njegovog praćenja. Dušan je zvao i rekao da je Legija rekao da odustanemo od praćenja, da ne treba za sada da ih ubijemo“ (Dejan Milenković Bagzi)\nRodoljub Milović, takođe bivši načelnik UKP i nekad jedan od najuticajnijih ljudi u policiji, trebalo bi da svedoči o istrazi o ubistvu Slavka Ćuruvije u vreme kad je bio pripadnik Posebne policijske jedinice „Poskok“.\nMilović je juna 2014. godine iznenada smenjen sa mesta načelnika UKP, a da javno nikad nije obrazloženo zbog čega. Mediji su u to vreme prenosili da je ovaj general ostavio veliki trag u policiji, kao i da ga je narkobos Darko Šarić, koristeći sudnicu za obračun s njim, optužio da je uzeo mito od 7,2 miliona evra. To nikad nije dokazano, ali je Milović ubrzo otišao iz službe.\nNa ovomesečnom ročištu predviđeno je da svedoče još dvojica pripadnika „Poskoka“ – Zlatko Kesić i Lazar Janković.\nJanković je 13. avgusta 2014. godine svedočio da je posao na rasvetljavanju najtežih krivičnih dela u okviru radne grupe „Poskok“ bio težak jer se pretpostavljalo da su ih tadašnji pripadnici RDB „izvršili ili bili umešani u njih“.\n„Ćuruvija je bio intenzivno praćen od strane pripadnika RDB, od njihovog pratećeg odeljenja. Dana 10. aprila 1999, u vreme ratnog stanja, traženo je neobično često izveštavanje o kretanju Slavka Ćuruvije. To izveštavanje nije bilo zadovoljavajuće za rukovodstvo tadašnjeg CRDB na čijem je čelu bio Milan Radonjić“, rekao je Janković.\nOn je istakao da je zato dan kasnije, na dan ubistva, izveštavanje bilo ažurnije, da je beli golf viđen u vreme dok je Ćuruvija praćen, ali da nikad nije razjašnjeno ko je video taj automobil u blizini mesta ubistva.\nJanković je dodao da je nakon ubistva na jednoj tabli u Ulici Lole Ribara – kako se tada zvala Svetogorska – pisalo ADEM, što bi otpozadi gledano bilo MEDA kako su zvali okrivljenog Milana Radonjića.\nKonačno, ovaj svedok je izjavio da Branka Prpa prilikom prepoznavanja nije mogla sa sigurnošću da odredi nijedno lice kao mogućeg ubicu Slavka Ćuruvije.\nU ponedeljak bi nakon svedočenja Milenkovića, ukoliko bude bilo vremena, trebalo da svoje iskaze daju i policajci Nebojša Pavić, Ljubomir Savičić i Željko Gazapi.\nSlavko Ćuruvija, vlasnik i urednik Dnevnog telegrafa i Evropljanina, ubijen je 11. aprila 1999. godine, u popodnevnim časovima, po povratku iz šetnje, u društvu Branke Prpe, ispred svog stana u Svetogorskoj ulici broj 35 u Beogradu. Ćuruviju je neposredno pre ubistva u smenama pratilo čak 27 pripadnika Resora državne bezbednosti. Oni su se povukli samo nekoliko minuta pre tragedije.\nZa njegovu smrt Tužilaštvo za organizovani kriminal sumnjiči tadašnjeg načelnika Resora državne bezbednosti Radomira Markovića i šefa beogradskog centra RDB Milana Radonjića – kao podstrekače, te Ratka Romića, glavnog inspektora Druge uprave RDB, i Miroslava Kuraka, rezervistu RDB, kao izvršioce.\nKurak je u bekstvu i za njim je raspisana međunarodna poternica, Romić i Radonjić su u pritvoru od januara 2014, a Radomir Marković služi kaznu od 40 godina zatvora zbog ubistva četvorice pripadnika Srpskog pokreta obnove na Ibarskoj magistrali (3. 10. 1999), kao i pokušaja ubistva lidera SPO Vuka Draškovića. Marković je oglašen krivim i za otmicu Ivana Stambolića, bivšeg predsednika Predsedništva Srbije, i pokušaj atentata na Draškovića u Budvi.\nSUVAJDŽIĆ: LEGIJA OD SPASOJEVIĆA TRAŽIO LIKVIDACIJU ROMIĆA I KURAKA\nBilo je planirano da se Miladin Suvajdžić, zvani Đura Mutavi, pojavi kao svedok na prošlom ročištu, ali je sudija Snežana Jovanović obavestila strane u postupku da je Suvajdžić „pod posebnim režimom zaštite dosta udaljen od Specijalnog suda“, te da „posebna služba zadužena za ovog svedoka nije mogla da obezbedi njegovo prisustvo imajući u vidu kratak rok od poziva do svedočenja“.\nSudija je saopštila da će posebnoj službi dati dodatno vreme, dovoljno da se Suvajdžić dovede na ročište. Advokat Slobodan Ružić pretpostavlja da se Suvajdžić nalazi na dalekoj lokaciji, negde izvan zemlje.\n„Od njega se, slično kao i od Bagzija, očekuje da ponovi iskaz o tome da su pripadnici zemunskog klana spremali ubistvo Kuraka i Romića“, kaže Ružić, koji je na prošlom ročištu podržao predlog Tužilaštva da se Suvajdžićev iskaz pročita. Tome se, međutim, usprotivila odbrana okrivljenih, zahtevajući da svedok saradnik bude dostupan sudu, a branilac Miroslava Kuraka, advokat Stevan Protić, insistirao je na tome da se Suvajdžić pojavi kako bi javnost videla „besmislenost“ njegovog svedočenja.\nMiladin Suvajdžić je iskaz Tužilaštvu dao 6. februara 2014. godine, navodeći da je u maju 2002. saznao da je Milorad Ulemek od Dušana Spasojevića tražio da organizuje ekipu sastavljenu od pripadnika zemunskog klana koja treba da ubije Miroslava Kuraka i Ratka Romića, jer su oni ubice novinara Slavka Ćuruvije.\n„U jesen iste godine to sam čuo od Miloša Simovića. Kasnije je ta akcija stopirana. U toj akciji trebalo je da učestvuju Miloš i Aleksandar Simović, Bagzi, Jura (pokojni Milan Jurišić, takođe pripadnik zemunskog klana, op. a.) i Dule (Dušan) Krsmanović. Rečeno mi je da je Ćuruvija špijun i da je dobio šta je zaslužio. Dušan Spasojević je to saznao od Legije“, rekao je Suvajdžić i dodao da on nije bio uključen u akciju, već da je njegov zadatak bio da nabavi neupadljiva mala vozila, tablice i mobilne telefone.\nSuđenje za ubistvo Ćuruvije: Svedoči Miša Milićević, šef BIA u vreme atentata na Đinđića\n← Insajder, B92, Prva, N1 nisu pušteni na događaj u Ruski dom (VIDEO)\nRTRS I BNTV: POVRŠNOST I RUTINA →


Ministri Borovac, Ramić i Čordaš potpisali memorandum Akcija TV\nMinistri Borovac, Ramić i Čordaš potpisali memorandum\nNovembar 17th, 2016 | by admin\nPotpisivanju ovog dokumenta prethodio je sastanak kojem su prisustvovali i šef Odjeljenja za raseljena lica, izbjeglice i stambena pitanja Distrikta Brčko BiH Rifet Mujanović, v.d. direktora Fonda za povratak BiH Nebojša Švraka te njihovi i saradnici ministara, a na kojem je istaknuta jedinstvena podrška procesu povratka u našoj zemlji. Zajednički je ocjenjeno kako je neophodno hitno objediniti podatke svih institucija ne samo o projektima koji su u toku nego i potrebama za održivi povratak, kako bi se mogli preciznije određivati prioriteti i kreirati zajednički projekti svih nivoa vlasti u cilju provedbe Revidirane strategije za prpvedbu Aneksa VII Dejtonskog mirovnog sporazuma.\nNa ovom sastanku je najavljeno kako će oba eniteta i Distrikt Brčko sa državom osigurati udružena sredstva za rješavanje povratničke problematike te da će se zajednički od donatora tražiti podrška za programe održivog povratka koji će osigurati da obnovljeni domovi ne ostanu prazni usljed nepostojanja ni minimuma uvjeta za opstanak. Rezimirani su rezultati na provedbi programa povratka koji se realiziraju kroz Saudijski fond i OPEC te rješavanje pitanja kolektivnih centara kroz program Razvojne banke Vijeća Evrope. Razmjenjene su informacije o provebiRegionalnog stambenog programa te je istaknuto kako je neophodno ubrzati proces verifikacije korisnika ovog programa u Republici Srbiji kako bi se mogli kreirati programi koji će tim ljudima omogućiti povratak u BiH.\nNavedene aktivnosti odraz su napora da se u skladu sa zaključcima Parlamentarne skupštine BiH kojima se traži: ubrzana provedba aktivnosti iz Revidirane strategije za provedbu Aneksa VII, podsjeća na obavezu finansiranja zajedničkih projekata povratka te uspostavu evidencije o međunarodnim donacijama u svrhu provedbe Aneksa VII, kao i promtno rješavanje pitanja kolektivnih centara uz redovno izvještavanje o svim aktivnostima koje se poduzimaju na ovom planu.


Za obnovu fasade 8.500 KM | Palelive.com\nPočetna Regija Zvornik Za obnovu fasade 8.500 KM\nZa obnovu fasade 8.500 KM\nZVORNIK – Na objektu Narodne biblioteke i muzejske zbirke Zvornik u toku su radovi na obnovi fasade, za šta je obezbijeđeno oko 8.500 KM, potvrdila je danas direktor ove ustanove Nega Stjepanović.\nStjepanovićeva je rekla da je Ministarstvo prosvjete i kulture Republike Srpske obezbijedilo 3.500 KM, a Ministarstvo civilnih poslova BiH oko 5.000 KM, i podsjetila da su ova sredstva obezbijeđena putem projekata kojima je Narodna biblioteka aplicirala prema ovim ministarstvima.\nOna je istakla da će nakon završetka radova na fasadi, zahvaljujući razumijevanju Gradske uprave Zvornik, Narodna biblioteka dobiti i nova ulazna vrata.\n“U narednom periodu slijedi i zamjena fasadne drvene stolarije kako se ne bi izgubila autentičnost ovog objekta, koji je sagrađen 1910. godine”, rekla je novinarima Stjepanovićeva.\nPrethodni članakNa pomolu rješenje za izmirenje duga za struju\nNaredni članakNa saboru učestvuje 18 kulturno-umjetničkih društava


BETA : Pokret za preokret podneo krivičnu prijavu zbog Skadarlije - Pokret za preokret\nBETA : Pokret za preokret podneo krivičnu prijavu zbog Skadarlije\nPokret za preokret predao je danas Višem javnom tužilaštvu u Beogradu krivičnu prijavu protiv predstavnika gradskih vlasti zbog, kako tvrde, uništavanja zaštićene kulturno-istorijske celine Skadarlija.\nPrijava je podneta protiv gradonačelnika Beograda Siniše Malog, gradskog menadžera Gorana Vesića, v.d. direktora Zavoda za zaštitu spomenika kulture Beograda Olivere Vučković i gradskog arhitekte Milutina Folića.\nPokret je naveo da je gradska vlast Beograda uništava Skadarliju, tako što bez valjane dokumentacije, umesto stare kaldrme na asfaltiranu podlogu postavlja bele oblutke i time trajno narušava autentičnost tog svetski poznatog dela grada.\nPredsednik tog pokreta Janko Veselinović rekao je da je uz prijavu podneta i obimna dokumentacija koja obuhvata i fotografije „oblutaka“ iz Grčke koji su stavljeni u delu Sakadarlije.\nOn je rekao da očekuje da će nadležni sud i policija brzo utvrditi ko je za to odgovoran.\nVeselinović je naveo i da smatra da krivična prijava treba da bude odmah uzeta u razmatranje jer, kako je rekao, na proleće se može očekivati da će gradska vlast nastaviti uništavnje tog kulturnog dobra.\nOn je ono što se radi u Skadarliji nazvao vandalizmom i upitao šta bi bilo i da li je moguće da to neko uradi u Parizu, odnosno Monmartru.\nB92: Krivične protiv Malog i Vesića zbog oblutaka na Skadarliji